title: Bobby Blotzer

text: Vuonna 2015 Stephen Pearcyn erottua jälleen edellisvuonna yhtyeestä, Blotzer kokosi uuden kokoonpanon, jolla hän lähti kiertueelle soittamaan Rattin kappaleita. Alun perin yhtye toimi nimellä Bobby Blotzer's Ratt Experience, mutta lyhensi myöhemmin nimen Ratt-muotoon, sillä Blotzer ilmoitti hänellä olevan oikeuden käyttää yhtyeen nimeä. Blotzer vetosi hänen ja kitaristi Warren DeMartinin omistamaan WBS Inc.-yhtiöön, joka hallinnoi Rattin nimeä. DeMartini yritti pysäyttää Blotzerin oikeustoimien kautta tässä kuitenkin aluksi onnistumatta. Vuonna 2017 Rattin alkuperäisjäsenet DeMartini, Pearcy ja Croucier kokosivat yhtyeen uudelleen ja ottivat nimen käyttöön vetoamalla 1980-luvulla tehtyyn sopimukseen, joka oikeuden mukaan oli edelleen voimassa. Blotzer kommentoi asioita värikkäästi muun muassa Facebook-sivuillaan ja on aikonut jatkaa oikeustaistelua vanhoja yhtyetovereitaan vastaan.


title: Elli Mäkilä

text: Elli Mäkilä (ent. "Juuso", s. 14. marraskuuta 1978 Espoo) on suomalainen median ja markkinoinnin asiantuntija.


title: Elli Mäkilä

text: Mäkilä aloitti työuransa 1993 Lepakon narikkatyttönä ja myöhemmin 1990-luvulla oikolukijana toimittajaäitinsä Marja Nurmelinin (1944–2001) pienessä kirjankustantamossa. Vuosituhannen vaihteessa Mäkilä palkattiin helsinkiläiselle MoonTV-kaapelikanavalle apulaistuottajaksi ja musiikkivideovastaavaksi. Hän myös juonsi "Livevintti"-sarjaa yhdessä Wallu Valpion kanssa ja teki artistihaastatteluja eri musiikkiohjelmiin. Samanaikaisesti Mäkilä kirjoitti freelancerina muun muassa "Suosikki-" ja "Ilta-Sanomat"-lehtiin. 2002 Mäkilä siirtyi projektikoordinaattoriksi ja copywriteriksi helsinkiläiseen mainostoimisto Adamsiin, josta tie jatkui A-lehtiin "Katso"-lehden toimittajaksi vuonna 2003.


title: Elli Mäkilä

text: Vuonna 2007 Mäkilä kirjoitti Nelonen-kanavalle viihteellisen sarjan "Alaston Hollywood". Samanaikaisesti hän työskenteli toimittajana Yle TV2:lla pyörineelle Maria Veitolan keskusteluohjelmalle "Maria, Maria!". Vuonna 2009–2010 Liv-kanavalla nähtiin Mäkilän ideoima ja käsikirjoittama keskusteluohjelma "Naisen suusta", jonka juontajana toimi näyttelijä Piitu Uski.


title: Elli Mäkilä

text: 2011 Mäkilä siirtyi kokopäiväisesti "Suosikin" palvelukseen toimittajaksi, ja vuonna 2012 hän sai vt. päätoimittajana luotsata lopettamispäätöksen saaneen lehden viimeiset numerot painoon. Tämän jälkeen Mäkilä jatkoi lehteä kustantaneen Otavamedian palveluksessa vastaavana päätoimittajana, vastuullaan lastenlehdet "Koululainen, Villivarsa, Tom & Jerry" ja "Lemmikki" sekä sanaristikkolehdet. Vuonna 2015 hän otti vastuulleen Otavamedian natiivimainontaan liittyvät liiketoiminnat. Vuonna 2018 Mäkilä noteerattiin kansainvälisessä Native Advertising Instituten julkaisussa "100 Significant Women in Native Advertising". Elokuussa 2018 hän siirtyi perustamansa markkinointiviestinnän toimiston Storybound Oy:n toimitusjohtajaksi.


title: Elli Mäkilä

text: Vuodesta 2016 Mäkilä on toiminut myös Tanssin talon hallituksen varapuheenjohtajana ja vuodesta 2017 IAB Finlandin sisältömarkkinointi-työryhmän puheenjohtajana.https://www.marmai.fi/uutiset/iab-teki-vaikuttajamarkkinoinnin-suosituksen-poliittisille-mainostajille-puolueissa-viela-selkeasti-vahan-lapsen-kengissa-6741185


title: Gallia Lugdunensis

text: Gallia Lugdunensis oli Rooman provinssi, joka kattoi suuren osan nykyistä Ranskaa.


title: Gallia Lugdunensis

text: Keisari Augustus huomasi, että monista kansoista koostuvan Gallian hallinto oli hankalaa, joten hän erotti siitä vuonna 22 eaa. Gallia Narbonensis-nimisen osan senaatin haltuun, ja jakoi loput kolmeen osaan. Gallia Lugdunensis oli näistä osista parhaiten integroitunut osaksi Roomaa. Sen keskus oli Lugdunumin kaupunki, nykyinen Lyons. Kaupungissa toimi rahapaja. Provinssin rajat seurasivat tärkeitä jokia: Loire, Saone ja Seine. Lugdunumin lisäksi tärkeitä kaupunkeja olivat Augustdonum, Alesia ja Lutetia, joka myöhemmin tunnetaan nimellä Pariisi.


title: Gallia Lugdunensis

text: Lugdunensis oli osa kelttien asuttamaa aluetta, jota kreikkalaiset olivat kutsuneet Celticaksi. Celtikan eteläiset osa Loiresta etelään kuuluivat Gallia Aquitaniaan. Kelttien kieli säilyi provinssin metsäalueilla 400-luvulle asti, ja joissain osissa Bretagnea nykyaikaan. Lugdunensiin kulttuuri oli kuitenkin varsin kaupungistunutta. Eri heimojen hallitsemista kylistä tuli eräänlaisia kuntia, ja näiden pikkukaupunkien keskustoihin nousi hienoja julkisia rakennuksia.


title: Gallia Aquitania

text: Gallia Aquitania oli Rooman provinssi, joka kattoi nykyisen Ranskan lounaisosat.


title: Gallia Aquitania

text: Keisari Augustus huomasi, että monista kansoista koostuvan Gallian hallinto oli hankalaa, joten hän erotti siitä vuonna 22 eaa. Gallia Narbonensis-nimisen osan senaatin haltuun, ja jakoi loput kolmeen osaan. Gallia Aquitania oli näistä osista eteläisin. Sitä rajasivat Pyreneiden vuoret, Atlantti, Loire ja Rhone. Burdigala (nykyinen Bordeaux), Poitiers ja Saintes olivat tärkeitä kaupunkeja.


title: Gallia Belgica

text: Gallia Belgica oli Rooman provinssi.


title: Gallia Belgica

text: Keisari Augustus huomasi, että monista kansoista koostuvan Gallian hallinto oli hankalaa, joten hän erotti siitä vuonna 22 eaa. Gallia Narbonensis-nimisen osan senaatin haltuun, ja jakoi loput kolmeen osaan. Gallia Belgica oli näistä osista pohjoisin, ja se ulottui Seineltä Reinille ja etelässä Saoneen. Sen asukkaissa oli sekä kelttejä että germaaneja. Provinssin hallinto oli Reimsissä, mutta tärkeitä virkamiehiä asettui myös Trieriin.


title: Gallia Belgica

text: Keisari Domitianuksen valtakaudella isoja alueita Reinin ympäriltä erotettiin omiksi provinsseikseen Germania Inferior ja Germania Superior. Diocletianuksen aikana loput jaettiin edelleen kahtia Belgica Primaksi ja Belgica Secundaksi. Frankit valtasivat alueen 400-luvulla.


title: Dikvatti

text: Dikvatti eli dikvattidibromidi (CHNBr) on aromaattinen ja heterosyklinen orgaaninen yhdiste. Yhdistettä käytetään maataloudessa rikkaruohomyrkkynä.


title: Dikvatti

text: Huoneenlämpötilassa dikvatti on vaaleankeltaista kiteistä ainetta. Yhdiste liukenee hyvin veteen ja vähäisessä määrin esimerkiksi metanoliin ja etanoliin. Muihin orgaanisiin liuottimiin se ei liukene. Dikvatin herbisidiset ominaisuudet perustuvat siihen, että se aiheuttaa auringonvalon vaikutuksesta radikaalien esimerkiksi peroksi- ja hydroksiradikaalien muodostumista kasvisoluissa. Nämä radikaalit aiheuttavat soluvaurioita, minkä seurauksena kasvi kuihtuu ja kuolee. Dikvatti on myös myrkyllistä ihmisille. Se ärsyttää ihoa, silmiä ja hengitysteitä ja sille altistumisesta oireina voivat muun muassa yskä ja huonovointisuus. Yhdiste on myrkyllistä maksalle ja munuaisille ja suuret annokset voivat hengitettynä tai nieltynä johtaa kuolemaan.


title: Dikvatti

text: Dikvattia valmistetaan 2,2′-bipyridiinin ja 1,2-dibromietaanin välisellä reaktiolla.


title: Dikvatti

text: Dikvattia käytetään rikkaruohomyrkkynä kasvis-, hedelmä- ja viiniviljelmillä ja vesikasvillisuuden hävittämiseen. Lisäksi sitä käytetään lehtien kuivattamiseen ennen sadonkorjuuta peruna-, soijapapu- ja puuvillapelloilla. Yhdiste levitetään tyypillisesti vesiliuoksena. Dikvatti on hyväksytty kasvinsuojeluaineeksi muun muassa Euroopan unionin ja Yhdysvaltojen alueella.


title: Kalliotuhkapensas

text:
Kalliotuhkapensas ("Cotoneaster scandinavicus") on tuhkapensaiden sukuun kuuluva kasvi. Se elää kallioilla ja kivikoissa.
Se on jokseenkin harvinainen. Sitä tavataan Ahvenanmaalla, Varsinais-Suomessa, Uudellamaalla, Etelä-Karjalassa ja joskus Satakunnassa.
Kukat ovat valkoisia tai hieman punertavia. Kukat ovat lehtihangoissa yksittäin tai kolmittain. Lehdet ovat pyöreähkön soikeita ja ehytlaitaisia. Päältä ne ovat lähes kaljut. Alta taas vaalean karvaiset. Pituus on noin 30–120 senttiä. Hedelmä on kellanpunainen sekä myrkyllinen. Sen kukkimisaika on toukokuusta kesäkuuhun.


title: Scapoli

text: Scapoli on kunta Keski-Italiassa, Molisen alueella, Isernian maakunnassa. Kunta sijaitsee Cassinosta nelisenkymmentä kilometriä koilliseen. Scapolissa on runsaat 600 asukasta.


title: Zaccanopoli

text: Zaccanopoli on kunta Etelä-Italiassa, Calabrian alueella, Vibo Valentian maakunnassa. Kunta sijaitsee Tyrrhenanmeren rannikon tuntumassa Vibo Valentiasta parikymmentä kilometriä länteen. Zaccanopolissa on runsaat 700 asukasta.


title: Trinitapoli

text: Trinitapoli on kaupunki Etelä-Italiassa, Apulian alueella, Barletta-Andria-Tranin maakunnassa. Kaupunki sijaitsee Adrianmeren rannikon tuntumassa Barlettasta 20 kilometriä länteen. Trinitapolissa on vajaat 15 000 asukasta.


title: Otto Luening

text: Otto Clarence Luening (15. kesäkuuta 1900 Milwaukee, Wisconsin – 2. syyskuuta 1996 Manhattan, New York) oli yhdysvaltalainen säveltäjä, kapellimestari ja huilisti. Hän tuli parhaiten tunnetuksi elektronisen musiikin edelläkävijänä.


title: Otto Luening

text: Lueningin isä oli kapellimestari, pianisti ja opettaja, joka opiskeli Leipzigissä. Vuonna 1912 perhe muutti Müncheniin, jossa Luening opiskeli konservatoriossa ja debytoi 16-vuotiaana huilistina. Ensimmäisen maailmansodan aikana perhe siirtyi Zürichiin, jossa Luening soitti huilua Tonhalle-orkesterissa Richard Straussin ja Arthur Nikischin johdolla. Hän sai yksityistä opetusta Ferruccio Busonilta.


title: Otto Luening

text: Vuonna 1920 Luening muutti Chicagoon, jossa hän johti American Grand Opera Companya, soitti huilua kamarikokoonpanoissa ja opetti musiikin teoriaa. Hän työskenteli myöhemmällä urallaan muun muassa Columbian yliopistossa vuodesta 1944, kunnes jäi eläkkeelle 1970.


title: Otto Luening

text: Luening kantaesitti muun muassa Gian Carlo Menottin oopperan "Meedio". Hänen omaan tuotantoonsa kuuluvat ooppera "Evangeline" (1948) ja varhainen nauhalle sävelletty teos "Fantasy in Space". Hänen johdollaan opiskelivat niinkin erilaiset säveltäjät kuin Seymour Shifrin, John Corigliano, Charles Wuorinen, Mario Davidovsky ja John Kander. Luening oli vuonna 1940 perustamassa American Music Centeriä ja vuonna 1954 Composers Recordings Inc.iä. Hän sävelsi yhdeksänkymppiseksi saakka, ja hänen myöhäisiin teoksiinsa kuuluu vuonna 1995 kantaesitetty "Divertimento" viululle, klarinetille ja pianolle. Hän julkaisi omaelämäkerran "The Odyssey of an American Composer" (1980).


title: Tapio Anttila

text: Tapio Juhani Anttila (s. 1962 Falun, Ruotsi) on suomalainen sisustusarkkitehti ja huonekalumuotoilija. 1990-luvun lopulta alkaen hän toimi Iskun suunnitteluosastolla, kunnes perusti oman suunnittelutoimiston. Hänen tuotantonsa ulottuu tarjottimista ja muista pienesineistä valmistalokonsepteihin, mutta tunnetuin hän on huonekaluistaan. Tapio Anttila Collection on kokoelma eri valmistajien tekemiä tuotteita.


title: Tapio Anttila

text: Ruotsissa syntynyt ja Oulussa varttunut Anttila opiskeli Taideteollisessa korkeakoulussa muun muassa Ilmari Tapiovaaran johdolla. Hän on jäsenenä ekologisuuteen ja kestävään muotoiluun tähtäävässä Woodism -muotoilijaryhmässä.


title: Tapio Anttila

text: Anttilan muotokieltä kuvataan askeettiseksi, käytännölliseksi ja usein hieman humoristiseksi. Hänet valmittiin Suomessa vuoden 2012 kalustesuunnittelijaksi, ja hän on voittanut urallaan monia kansainvälisiä palkintoja, kuten yli kymmenen Good Design Awardia ja Fennia-palkinnon. Pedro-yhtiön valmistama ON-vuodesohva palkittiin "Avotakka"-lehden Vuoden huonekaluna 2007. Vuonna 2018 Anttila sai Pro Finlandia -mitalin.


title: Malin väestö

text: Malin väestö on keskittynyt maaseudulle ja maan eteläosaan. Se kasvaa nopeasti ja on hyvin nuorta. Suurin etninen ryhmä ovat mandet, yleisin kieli bambara ja vallitseva uskonto islam. Ihmisten elin- ja koulutustaso on hyvin alhainen.


title: Malin väestö

text: Malissa on järjestetty neljä väestönlaskentaa: ensimmäinen vuonna 1976, toinen vuonna 1987, kolmas vuonna 1998 ja neljäs vuonna 2009. Väestön tilastoinnista vastaa kansallinen tilastolaitos Institut National de la Statistique eli Instat.


title: Malin väestö

text: Vuoden 2009 väestönlaskennan mukaan maassa on 14 528 662 asukasta, joista 50,4 prosenttia on naisia ja 49,6 prosenttia miehiä. Vähän yli puolet väestöstä asuu maan eteläosassa Sikasson, Koulikoron ja Ségoun alueilla. Pääkaupunki Bamakon osuus on 12,5 prosenttia. Pohjoisessa Timbuktun, Gaon ja Kidalin alueilla asuu alle kymmenen prosenttia maan väestöstä.


title: Malin väestö

text: Keskimääräinen väestötiheys on 11,7 henkeä neliökilometrillä. Tiheimmin asuttuja alueita ovat Bamako (6 780,4 henkeä neliökilometrillä), Sikasso (37,1), Ségou (36,3), Mopti (26,2) ja Koulikoro (24,7). Harvimmin asuttuja ovat Kidal (0,5 henkeä neliökilometrillä), Timbuktu (1,4) ja Gao (2,7).


title: Malin väestö

text: Valtaosa väestöstä asuu maaseudulla. Kaupunkikuntien osuus on 22,5 ja yli 5 000 asukkaan taajamien 35,0 prosenttia. Yli puolet kaupunkiväestöstä asuu Bamakossa. Kaupunkiväestön osuus on kasvanut tasaisesti vuoden 1976 16,8 prosentista.


title: Malin väestö

text: Vuoden 1998 väestönlaskennan mukaan lähes puolet Malin väestöstä on bambaroita, mandinkoja, soninkeja ja muita maan eteläosan mandekansoja. Varsinkin maan keskiosassa asuvat fulbet muodostavat noin 17 prosenttia väestöstä. Pohjoisen väestö koostuu etupäässä songhaista, tuaregeista ja maureista.


title: Malin väestö

text: Bambaraa puhuu äidinkielenään 46,3 ja käyttökielenään 51,5 prosenttia. Fulania puhuu äidinkielenään 9,4 %, dogonia 7,2 %, soninkea 6,4 %, mandinkaa ja songhaita molempia 5,6 %, miniankaa 4,3 %, tuaregikieli tamašekia 3,5 %, senufoa 2,6 %, boboa 2,1 %, bozoa 1,9 %, khasonkaa 1,2 % ja mauria 1,1 %. Kaupunkiväestöstä kolmella neljäsosalla on käyttökielenään bambara. Muslimeja on 94,8, kristittyjä 2,4 ja animisteja 2,0 prosenttia.


title: Malin väestö

text: Ulkomaalaisten osuus on 0,8 prosenttia. He ovat etupäässä naapurimaiden Burkina Fason, Norsunluurannikon ja Guinean kansalaisia.


title: Malin väestö

text: Malin väestö kasvaa nopeasti ja kiihtyvällä tahdilla. Vuotuinen väestönkasvu oli 1,7 prosenttia vuosina 1976–1987, 2,2 prosenttia vuosina 1987–1998 ja 3,6 prosenttia vuosina 1998–2009. Nykyisellä kasvuvauhdilla väestö kaksinkertaistuu lähes kahdenkymmenen vuoden välein.


title: Malin väestö

text: Syntyvyys on arviolta 43,9 promillea, kuolleisuus 12,5 promillea ja odotettavissa oleva elinikä 55,6 vuotta. Luonnollinen väestökasvu on 3,14 prosenttia, kun se vuonna 1987 oli 2,71 prosenttia. Kasvuprosentin nousuun on vaikuttanut kuolleisuuden lasku ja syntyvyyden pysyminen korkealla tasolla. Arviolta 0,5 prosenttia väestönkasvusta selittyy muuttovoitolla, joka koostuu varsinkin Norsunluurannikon sisällissodan takia maahan palanneista malilaisista.


title: Malin väestö

text: Väestö on Saharan eteläpuolisen Afrikan tapaan erittäin nuorta. Alle 15-vuotiaita on 46,6 prosenttia, 15–64-vuotiaita 48,4 prosenttia ja yli 65-vuotiaita vain 3,2 prosenttia. Väestön keski-ikä on 20 vuotta. Malilainen nainen saa keskimäärin 6,6 lasta, kun taas vanhemmissa ikäluokissa kuolleisuus on vielä hyvin korkea. Sikasson alueella alle 15-vuotiaita on 49,3 prosenttia ja Bamakossa 38,3 prosenttia.


title: Malin väestö

text: Yli 12-vuotiaista 36,5 prosenttia elää monogamisessa ja 21,1 prosenttia polygamisessa avioliitossa, 3,4 prosenttia on leskiä ja 0,6 prosenttia eronneita. Polygamia on huomattavasti yleisempää maaseudulla kuin kaupungeissa. Miesten keskimääräinen avioitumisikä on 24,5 ja naisten 21,5 vuotta (maaseudulla 14,9). Kotitalouksissa asuu keskimäärin kuusi henkilöä. Yhtä asuntokuntaa kohti on kaksi kotitaloutta.


title: Malin väestö

text: Nomadeja oli vuonna 1976 6,7 prosenttia maan väestöstä, mutta vuonna 2009 enää 0,9 prosenttia. Nomadiväestö on keskittynyt maan pohjoisosaan Gaon, Timbuktun ja Kidalin alueille.


title: Malin väestö

text: Lähes 70 prosenttia aktiiviväestöstä saa elantonsa maa- ja metsätaloudesta, metsästyksestä ja kalastuksesta. Köyhyysrajan alapuolella elävien osuus on laskenut 55,6 prosentista vuonna 2001 43,6 prosenttiin vuonna 2009, mutta Mali on yhä yksi Afrikan köyhimmistä maista. Terveydenhuollon ja hygienian taso on heikko, lapsikuolleisuus korkea (154,0 ‰) ja tarttuvat taudit yleisiä. Vesihuollon piirissä on 57,5 prosenttia talouksista ja 3,5 prosenttia joutuu käyttämään juomavetenään pintavettä. 93,9 prosenttia talouksista käyttää pääasiallisena energianlähteenään polttopuuta tai puuhiiltä. Sähkövalaistus on 15,2 prosentilla talouksista (kaupungeissa 60,2 prosentilla).


title: Malin väestö

text: Malin koulutustaso on hyvin heikko. Yli 3-vuotiaista 68,7 prosenttia on kokonaan vailla koulutusta. Koulutusta saaneista 82,9 prosenttia on käynyt alakoulun, 12,4 prosenttia yläkoulun ja 4,8 prosenttia keskikoulun. Maaseudulla koulutusta vailla on 76,3 prosenttia ja naisista 73,2 prosenttia. Yli 15-vuotiaista vain 27,7 prosenttia osaa lukea ja kirjoittaa (18,6 % vuonna 1998).


title: Malin väestö

text: Alakoulua käy 68,4 prosenttia kouluikäisistä ja 65,0 prosenttia tytöistä. Kaupungeissa koulunkäyntiprosentti on yli sadan, kun taas maaseudulla se on vain 58,5. Luvut ovat alhaisimpia Kidalin, Timbuktun ja Moptin alueilla. Yläkoulua käy 44,0 prosenttia ikäluokasta.


title: Väinö Salmi (muistelmakirjailija)

text: Väinö Salmi (1895 Pukkila – 1981 Borås) oli suomalainen puuseppä ja muistelmakirjailija.


title: Väinö Salmi (muistelmakirjailija)

text: Väinö Salmi osallistui Suomen sisällissotaan punaisten puolella ja sai sodan jälkeen valtiorikostuomioistuimessa elinkautisen vankeustuomion. Hän vapautui vuonna 1925 yleisen armahduksen yhteydessä ja siirtyi sitten tammikuussa 1927 Neuvostoliittoon. Salmi työskenteli Neuvosto-Karjalassa eri tehtävissä kunnes päätyi jatkosodan alkaessa 1941 taas Suomeen. Sodan jälkeen Valpo pidätti hänet 1947 ja häntä uhkasi Neuvostoliittoon luovutus. Salmi pääsi kuitenkin vapaaksi kun Valpo lakkautettiin 1948 ja sen jälkeen hän muutti Ruotsiin jonne hän jäi pysyvästi asumaan.


title: Väinö Salmi (muistelmakirjailija)

text: Salmi julkaisi kolme muistelmateosta 1960- ja 1970-luvuilla. Ensimmäinen kirja "Olin punikki" käsitteli Salmen vaiheita sisällisodan aikana ja vankeutta Tammisaaren vankileirillä, myöhemmät kirjat kuvasivat hänen kokemuksiaan Neuvosto-Karjalassa.


title: Väinö Salmi (muistelmakirjailija)

text: Väinö Salmen poika Osmo Salmi jäi Neuvostoliittoon jatkosodan jälkeen ja muutti Suomeen vain 1990-luvun alussa. Hänkin kirjoitti kolme muistelmakirjaa, "Lapsuuteni Neuvosto-Karjalassa" (2006), "Miehitetty Aunus" (2007) ja "Ihmiset usvassa" (2008).


title: Luettelo Osuuspankeista 1997

text: Tämä luettelo kattaa osuuspankit, jotka 1.7.1997 perustivat Osuuspankkiryhmän (nyk. OP-ryhmä).


title: Luettelo Osuuspankeista 1997

text: Aiemmin yhtenä pankkiryhmänä toimineet Osuuspankit jakautuivat vuonna 1997 kahteen leiriin. Valtaosa pankeista, 253 pankkia ja ryhmän keskuspankki OKO, liittyi 1.7.1997 perustetuun "Osuuspankkiryhmään". Vähemmistöön jääneet 44 ”kapinapankkia” jättäytyivät ryhmän ulkopuolelle ja perustivat Paikallisosuuspankki-nimisen ryhmän. Luettelo POP Pankeista sisältää ulkopuolelle jääneet 44 pankkia.


title: Luettelo Osuuspankeista 1997

text: Luettelon pankit olivat osuuspankkimuotoisia ryhmän jäsenpankkeja. Poikkeuksen muodostivat Okopankki ja OKO, jotka molemmat olivat osakeyhtiömuotoisia ja ryhmän tytäryhtiöitä eivätkä jäsenpankkeja. Okopankki oli Helsingin seudulla toimiva vähittäispankki ja OKO ryhmän keskuspankki.


Reykjavíkin roomalaiskatolinen hiippakunta on katolisen kirkon hiippakunta, joka toimii Islannissa. Sen keskuspaikkana toimii Reykjavík.


12. kesäkuuta 1923 perustettiin Islannin apostolinen prefektuuri. 6. kesäkuuta 1929 siitä tuli Islannin apostolinen vikariaatti. Vuonna 1950 maassa oli 443 katolista, mikä muodosti 0,3% maan väestöstä. Seurakuntia oli kaksi. 18. lokakuuta 1968 vikariaatista tuli Reykjavíkin roomalaiskatolinen hiippakunta. Vuonna 1970 seurakuntia oli edelleen kaksi ja katolisia niissä 1 327, 0,7% väestöstä. Vuonna 1990 seurakuntia oli neljä ja niissä jäseniä 2 367, 0,9% väestöstä. Vuonna 2000 seurakuntia oli yhä neljä ja jäseniä 3 827, 1,4% väestöstä. Vuonna 2010 seurakuntia oli viisi ja jäseniä 9 625, 3,0% väestöstä.


title: Reykjavíkin roomalaiskatolinen hiippakunta

text: Vuonna 2014 hiippakuntaan kuului 5 seurakuntaa, 15 pappia ja jäseniä 11 454, jotka muodostivat 3,5% maan väestöstä.


title: NXIVM

text: NXIVM on yhdysvaltalainen seksikultti joka toimi 20 vuotta. Sen johtaja oli Keith Raniere, joka pidätettiin maaliskuussa Meksikossa. Sitä rahoittivat kanadalaiset Seagram-viskiyhtiön perijättäret Clare ja Sara Bronfman. Raniere ja Bronfmanit on pidätetty ja heitä vastaan on alkanut oikeuskäsittely heinäkuussa 2018.


title: USS Cavalla

text: USS Cavalla (runkonumero SS-244) oli Yhdysvaltain laivaston Gato-luokan sukellusvene, joka upotti palvelusaikananaan muun muassa keisarillisen Japanin laivaston lentotukialus "Shokakun". Alus selvisi sodasta ja se on sittemmin museoitu.


title: USS Cavalla

text: Alus tilattiin Electric Boat Companyltä Grotonista Connecticutista, missä köli laskettiin 4. maaliskuuta 1943. Alus laskettiin vesille 14. marraskuuta kumminaan rouva M. Comstock ja otettiin palvelukseen 29. helmikuuta 1944 ensimmäisenä päällikkönään Herman J. Kossler.


title: USS Cavalla

text: Alus lähti 11. huhtikuuta New Londonista ja se saapui Pearl Harboriin 9. toukokuuta koulutettavaksi ja kunnostettavaksi.


title: USS Cavalla

text: Alus lähti ensimmäiselle partiomatkalleen 31. toukokuuta. Siirtyessään toiminta-alueelleen alus havaitsi 17. kesäkuuta suuren keisarillisen Japanin laivaston osaston, jota se seurasi tuntien ajan ennen kuin ilmoitti havainnoistaan. Alus yllätti 19. kesäkuuta lentokoneita vastaanottavan "Shokakun", johon se laukaisi kuusi torpedoa. Kolme torpedoista osui, minkä seurauksena lentotukialus upposi. Saattajina olleet kolme hävittäjää pudottivat tuloksetta syvyyspommeja sukellusveneen paetessa jatkamaan partiointia.


title: USS Cavalla

text: Aluksen toinen partiomatka Filippiinien merellä, jolloin se tuki muiden sukellusveneiden mukana Peleliun maihinnousua 15. syyskuuta.


title: USS Cavalla

text: Kolmannella matkallaan alus yllätti 25. marraskuuta kaksi keisarillisen Japanin laivaston hävittäjää. Sukellusvene hyökkäsi pinnalla tuhoten "Shimotsukin". Toisen hävittäjän hyökätessä syvyyspommein "Cavalla" pakeni pinta-ajossa. Alus kohtasi vielä yöllä 5. tammikuuta 1945 saattueen, josta se upotti kaksi verkonlaskijaa.


title: Bohemian Rhapsody (elokuva)

text: Bohemian Rhapsody on vuonna 2018 ensi-iltansa saanut elämäkertaelokuva brittiläisestä rockyhtyeestä Queenistä ja erityisesti sen solistista Freddie Mercurystä. Elokuvan on ohjannut Bryan Singer ja käsikirjoittanut Anthony McCarten. Mercurya esittää Rami Malek, ja muissa päärooleissa näyttelevät Lucy Boynton, Gwilym Lee, Ben Hardy, Joseph Mazzello, Aidan Gillen, Tom Hollander, Allen Leech ja Mike Myers.


title: Bohemian Rhapsody (elokuva)

text: "Bohemian Rhapsody" sai ensi-iltansa Isossa-Britanniassa 24. lokakuuta 2018 ja Yhdysvalloissa sekä Suomessa 2. marraskuuta 2018.


title: Bohemian Rhapsody (elokuva)

text: Elokuva sai ristiriitaisen vastaanoton kriitikoilta, mutta siitä tuli silti lipputulomenestys ja tuotti 52 miljoonan dollarin budjetilla lähes 800 miljoonaa dollaria. Elokuva oli Suomessa vuoden 2018 kolmanneksi katsotuin yli 300 tuhannella katsojalla.


title: Bohemian Rhapsody (elokuva)

text: Elokuva sai viisi Oscar-ehdokkuutta vuoden 2019 gaalassa muun muassa parhaasta elokuvasta ja miespääosasta (Malek). Elokuva palkittiin kahdella Golden Globella parhaasta draamaelokuvasta ja miespääosasta (Malek). Malek palkittiin roolistaan myös parhaan miespääosan SAG-palkinnolla.


title: Bohemian Rhapsody (elokuva)

text: Elokuva sai täystyrmäyksen Helsingin Sanomien Leena Virtasen arvostelussa. Hänen mukaansa se kadotti mahdollisuutensa loistavaksi elämäkertaelokuvaksi. Päähenkilöllä ei ole juuri mitään tekemistä esikuvansa kanssa, ja elokuva keskittyy epäolennaisuuksiin, kuten Mercuryn hampaisiin. Kritiikkinsä loppupuolella Virtanen kysyy: ”Miten vielä 2010-luvulla voi olla niin vaikea kertoa homomiehestä ilman heteropehmennystä?”


title: Bohemian Rhapsody (elokuva)

text: Variety-lehden kriitikko Owen Gleibermanin mukaan elokuva oli katsottava kurkistus Queenin vaiheisiin, mutta elokuva on siinä asemassa, että olisiko se ylipäätään tehty (Malekin esitystä Mercurynä hän tosin kuvailee nahka-asuun pukeutuneena riikinkukkona, joka vapaana tuo esille elämänvoimaansa erityisesti elokuvan huippukohdassa). The Guardianin Steve Rosen antaman kahden tähden arvion mukaan Malekin esitys on loistavaa, mutta elokuva ei anna paljoa tunnetta edelläkävijänä musikaalisessa aikamatkassa. The Mirror -lehden Chris Hunneysett kehui elokuvaa siitä, että se sallii Queenille Mercuryn elämänkuvauksen kautta kutsua itseään lipunmyyntisuosion mestariksi, ja suositteli elokuvan katsomista hyvällä äänenlaadulla.


title: Bohemian Rhapsody (elokuva)

text: Elokuva sai yleisöltä paremman vastaanoton kuin kriitikoilta. Internet Movie Databasessa ja Metacriticissä elokuvalla on reilusti yli kahdeksan pisteen keskiarvo kymmenestä ja Rotten Tomatoes-sivustolla yli yhdeksän keskiarvo samalla asteikolla.


title: Julie Lamarre

text: Julie Lamarre (s. 30. syyskuuta 1984) on kanadalainen karateka, joka kilpailee myös crossfitissa. Hän on keskisarjan maailmanmestari ja nelinkertainen Yhdysvaltain mestari.


title: Julie Lamarre

text: 2008 tammikuussa Lamarre saavutti Yhdysvaltain keskisarjan mestaruuden Los Angelesissa. Hän voitti loppuottelussa Daniela Dinevan.


title: Julie Lamarre

text: 2009 Lamarre sijoittui neljänneksi elokuussa pidetyissä MM-kilpailuissa Japanissa. Hän hävisi pronssiottelun Evgenia Lukjanenkolle.


title: Julie Lamarre

text: 2010 Lamarre saavutti All American Openin mestaruuden keskisarjassa, voitettuaan loppuottelussa Yuma Tasakin.


title: Julie Lamarre

text: 2011 Lamarre saavutti hopeaa naisten historian ensimmäisissä maailmanmestaruuskilpailuissa, joka käydään avoimessasarjassa. Hän hävisi loppuottelun Anastasia Khripunovalle.


title: Julie Lamarre

text: 2012 Lamarre voitti Ekaterina Provkovan All American Openin loppuottelussa, jonka myötä hän saavutti Yhdysvaltain keskisarjan mestaruuden.


title: Julie Lamarre

text: 2013 huhtikuussa Lamarre saavutti keskisarjan maailmanmestaruuden voitettuaan loppuottelussa Tazaki Yuman. Hän saavutti myöhemmin kesäkuussa All American Openin keskisarjan mestaruuden, voitettuaan loppuottelussa Myriam Lamarren.


title: Julie Lamarre

text: 2017 Lamarre oli mukana KWU-liiton MM-kilpailuissa Venäjällä, jossa hän saavutti hopeaa. Lamarre hävisi loppuottelun Agata Winiarskalle.


title: Julie Lamarre

text: Lamarre on kilpaillut myös Crossfitin parissa. Hän osallistui vuosina 2015 ja 2016 CrossFit Games kilpailuihin.


title: Imbolc

text: Imbolc oli yksi kelttien neljästä tärkeimmästä juhlasta. Sitä vietettiin 1. helmikuuta ja uskotaan, että juhla liittyi uuhien imetykseen. Juhla yhdistettiin myös Irlannin Brigit-jumalattareen, joka oli äitijumalatar ja synnyttävien naisten suojelija. Imbolcin kaikki juhlallisuudet näyttävät liittyneen hedelmällisyyteen ja vuodenajan riitteihin.


title: Anatis (kovakuoriaissuku)

text: Anatis on kovakuoriaisten ("Coleoptera") lahkoon kuuluva leppäkerttusuku. Sukuun kuuluu ainakin kuusi lajia. Lajimäärä vaihtelee eri lähteissä. Suomessa on tavattu yksi Anatis-suvun laji, isopirkko. Suvun lajien pituus on 7,2-10,5 mm ja leveys 5,5-9,0 mm. Suvun lajit elävät usein metsissä.


title: Viiltävä totuus

text: Viiltävä totuus () on vuonna 2013 ensi-iltansa saanut Philippe Claudelin käsikirjoittama ja ohjaama ranskalais-luxemburgilainen psykologinen draamaelokuva, jonka pääosissa ovat Daniel Auteuil, Kristin Scott Thomas, Leïla Bekhti ja Richard Berry.


title: Viiltävä totuus

text: Tohtori Paul Natkinson (Daniel Auteuil) on keski-ikäinen menestyvä neurokirurgi, joka on ollut pitkään avioliitossa vaimonsa Lucien (Kristin Scott Thomas) kanssa. Heidän yhteiselonsa on pintapuolisesti tarkasteltuna sopuisaa, mutta työlleen omistautunut Paul ei tunnu edes huomaavan välillä rakastavaa vaimoaan, jonka yksinäiset päivät kuluvat puutarhaa hoitaessa. Avioparin keskeinen luottamus joutuu yllättäen äärimmäiseen koetukseen sen jälkeen, kun Paul tapaa salaperäisen tumman kaunottaren Lou Valléen (Leïla Bekhti), kahvilatyöntekijän, joka väittää olleensa Paulin potilas vuosia sitten. Pian kohtaamisen jälkeen Paul alkaa saada jatkuvasti sekä kotiinsa että työpaikalleen tulipunaisia ruusuja, joiden lähettäjä on tuntematon. Kohtaaminen ja ruusulähetykset synnyttävät epäilyksen kaikkea ja kaikkia kohtaan viiltäen auki avioparin menneisyyden ja aikoinaan tehdyt valinnat.


title: Viiltävä totuus

text: "Viiltävän totuuden" kuvaukset alkoivat 1. lokakuuta ja päättyivät 30. marraskuuta 2012. Se kuvattiin kokonaan Luxemburgissa, missä sen kuvauspaikkoina olivat Luxemburg ja Soleuvre. Lähes kahdeksan miljoonan euron budjetilla tuotetun elokuvan tuotantoyhtiöinä olivat sekä ranskalaiset Les Films du 24, France 3 Cinéma ja TF1 Droits Audiovisuels että luxemburgilainen Samsa Film.


title: Viiltävä totuus

text: Philippe Claudel kertoi haastattelussa elokuvan valmistuttua "Viiltävän totuuden" jäävän hänen ja Kristin Scott Thomasin viimeiseksi yhteistyöksi. Hän kertoi, että vaikka hän rakastaakin kuvata Scott Thomasia, "Viiltävän totuuden" ja heidän ensimmäisen yhteistyönsä, "Olen aina rakastanut sinua" -elokuvan (2008), kuvauksia vaikeuttivat heidän jatkuvat yhteenottonsa.


title: Viiltävä totuus

text: "Viiltävä totuus" sai maailmanensi-iltansa elo-syyskuussa pidetyillä vuoden 2013 Telluriden elokuvajuhlilla Yhdysvalloissa. Se sai Ranskassa ensi-iltansa ensin Arras’n elokuvajuhlilla marraskuussa 2013 ennen kuin sai teatteriensi-iltansa 27. marraskuuta 2013. UGC Distribution oli sen teatterilevittäjänä Ranskassa. Ennen Suomen teatteriensi-iltaansa elokuva esitettiin Ranskan instituutin esittämänä erikoisnäytöksenä Kino Engel -elokuvateatterissa Helsingissä 19. elokuuta 2014 ja Espoo Cinén elokuvajuhlilla Espoon kulttuurikeskuksen Tapiolasalissa 24. elokuuta 2014. Se sai Suomen teatteriensi-iltansa 29. elokuuta 2014 ja oli Isla Salesin teatterilevittämä. Ranskassa "Viiltävä totuus" oli vuoden 2013 153. katsotuin elokuva saatuaan 261 955 katsojaa ja tuotettuaan 2,1 miljoonaa dollaria. Elokuva oli Suomessa vuoden 2014 168. katsotuin elokuva saatuaan 2 653 katsojaa. Se tuotti maailmanlaajuisesti lähes 2,7 miljoonan dollarin lipputulot.


title: Viiltävä totuus

text: Elokuva on saanut elokuvakriitikoilta lähinnä myönteisen vastaanoton. Rotten Tomatoes -sivuston mukaan 71 prosenttia kriitikoista on antanut elokuvalle myönteisen arvosanan 5,7/10 keskiarvolla. Keskiarvo perustuu 17 arviointiin, joista 12 oli ”tuoreita” ja viisi ”mätiä”. 198 käyttäjästä 37 prosenttia on antanut elokuvalle myönteisen arvosanan 3,1/5 keskiarvolla. Internet Movie Databasen 1 670 käyttäjää on antanut elokuvalle keskiarvon 6,2/10.


title: Viiltävä totuus

text: "Viiltävä totuus" julkaistiin Ranskassa DVD:lle 2. huhtikuuta 2014.


title: Melalahti (Kuopio)

text: Melalahti on Kuopion 40. kaupunginosa, joka kattaa aiemman Riistaveden kunnan keskustaajaman. Se sijaitsee maanteitse noin 37 kilometriä Kuopion keskustasta itään. Tilastokeskuksen mukaan Melalahden taajaman pinta-ala oli 1,51 neliökilometriä ja taajamassa asui vuonna 2016 yhteensä 838 ihmistä. Kaikkiaan Riistavedellä (aiemman kunnan alueella) asuu noin 2 250 henkeä.


title: Melalahti (Kuopio)

text: Melalahdessa toimii muun muassa Riistaveden palvelukeskus neuvoloineen ja terveysasemineen (Museopirtintie 3, aiemmin nimellä Museotie), Melalahden päiväkoti, Melalahden koulu, Riistaveden koulu, Riistaveden kirjasto, nuorisotila Kormu, Riistaveden seurakuntatalo ja Riistaveden palvelukoti. Kaupunginosassa toimii myös paloasema, pankki, asiamiesposti, apteekki, kaksi päivittäistavarakauppaa, parturikampaamoja, kukkakauppa, ravintola, huoltoasema ja taksiasema. Joensuuntien eli valtatie 9:n eteläpuolella sijaitseva Riistaveden kirkko on niukasti kaupunginosan ulkopuolella, mutta valtatien pohjoispuolinen hautausmaa kuuluu Melalahden kaupunginosaan.


title: Gallia Narbonensis

text: Gallia Narbonensis oli Rooman provinssi, jonka alue on nykyisin Ranskan kaakkoisosa.


title: Gallia Narbonensis

text: Keisari Augustus huomasi, että monista kansoista koostuvan Gallian hallinto oli hankalaa, joten hän erotti Gallia Narbonensisin vuonna 22 eaa. ja siirsi sen senaatin hallintaan, ja jakoi loput kolmeen osaan.


title: Gallia Narbonensis

text: Antiikin kreikkalaiset perustivat alueelle Massilian eli nykyisen Marseillen noin 600 eaa. roomalaiset valtasivat alueen vuodesta 125 eaa. alkaen. Alueen aurinkoinen ilmasto, jossa kasvaa viiniä ja oliiveja, houkutti monia roomalaisia sinne.


title: Lea Lampila

text: Lea Lampila (24. helmikuuta 1924 Viipuri – 18. kesäkuuta 2006 Asperö, Ruotsi) oli ruotsinsuomalainen muistelmakirjailija joka asui viimeksi Bohusin läänissä, Asperön saarella.


title: Lea Lampila

text: Lampilan perhe meni Neuvostoliittoon työnhakuun vuonna 1931 hänen ollessaan 7-vuotias. Hänen isänsä Sulo kuoli yrittäessään paeta, äiti Helmi joutui vankileirille ja Lea sijoitettiin lastenkotiin. Koulusta päästyään hän onnistui löytämään vankileiriltä päässeen äitinsä mutta kesällä 1947 Lea Lampila sai itse 10 vuoden leirituomion päästen vapaaksi kuuden vuoden jälkeen 1953. Hän loikkasi Neuvostoliitosta Ruotsiin vuonna 1967 ja sai poliittisen turvapaikan ja Ruotsin kansalaisuuden. Hän kirjoitti 1990-luvulla kaksi omaelämäkerrallista kirjaa "Toivon tähti" ja "Stalinin lapset".


title: Flamma

text: Flamma oli syyrialainen orja ja Roomassa taistellut gladiaattori, tyypiltään secutori. Voittojensa määrä on suurimpia Rooman historiassa. Hän menehtyi 30-vuotiaana.


title: Flamma

text: Hänet muistetaan erityisesti sitkeydestä ja taistelutaidoistaan, sillä useimmat gladiaattorit kuolivat yleensä ensimmäisessä taistelussa, mutta Flammalle niitä kertyi 13 vuoden aikana jopa 34. Hän voitti niistä 21. Yhdeksän kertaa hänen taistonsa päättyivät tasapeliin ja neljä kertaa tappioon. Hänen tilastonsa oli kirjattu sisiliassa sijaitsevaan hautakiveensä. Hän ei kuollut areenalle sillä yleisö arvosti Flamman taitoja niin paljon, että myönsi hänelle joka kerta hänen hävittyään armahduksen.


title: Flamma

text: Hänen taistelytyyppinsä oli secutori, jonka varusteita olivat lyhyt miekka, suuri kilpi ja kypärä. Secutorin vastustajana oli yleensä retiarius, jolla oli aseinaan verkko ja pitkä puinen atrain. Flamma sai uransa aikana neljästi "rudis" palkinnon, pienen puisen miekan, jonka myötä hän olisi voinut lopettaa uransa gladiaattorina ja jatkaa elämäänsä vapaana Rooman kansalaisena. Flamma kuitenkin kieltäytyi jokaisella kerralla ja jatkoi uraansa. Hautakirjoituksen mukaan hän kuoli 30-vuotiaana. Sitä ei kuitenkaan mainita, kuinka hän menehtyi.


title: Carl Ducander

text: Carl Nils Ducander (22. huhtikuuta 1858 Kristianstad, Ruotsi – 5. toukokuuta 1943 Helsinki) oli ruotsalais-suomalainen tallimestari, ratsastuksenopettaja ja sirkuksenjohtaja.


title: Carl Ducander

text: Carl Ducander muutti Suomeen vuonna 1890 ja työskenteli lyhyen aikaa Turun ratsastuskoulussa, ennen kuin muutti Helsinkiin. Hänen johtamansa ratsastusinstituutti menestyi muutaman vuoden, mutta vuosikymmenen lopulla polkupyöräilyn suosio alkoi vähentää ratsastuksen harrastusta.


title: Carl Ducander

text: Carl Ducander perusti veljensä Johnin kanssa Suomeen maan ensimmäisen sirkusseurueen vuonna 1895. Seurueella oli oma teltta, rotuhevosia enimmillään yli 30 ja esiintyjiä 70. Sirkusnäytökset aloitettiin maaseudulla, ennen kuin ryhdyttiin valloittamaan pääkaupunkia ja kilpailemaan muissa pohjoismaissa kansainvälisten sirkusyritysten kanssa. Suomen ulkopuolella Circus Ducander esiintyi ainakin Räävelissä, mutta toiminta päättyi vararikkoon Kööpenhaminassa vuonna 1899.


title: Carl Ducander

text: Tämän jälkeen Ducander työskenteli Helsingissä ratsastuksenopettajana ja järjesti säännöllisesti sirkusesityksiä, kunnes toimipaikkana käytetty Siltasaaren maneesi sai käyttökiellon. Toimittuaan lyhyen aikaa Pietarin Noveau Cirquen johtajana Ducander palasi Helsinkiin, jonne oli valmistunut uusi Hippodrom (nykyisen Töölön kisahallin paikalle) vuonna 1910. Siellä Ducander johti ratsastuksenopetusta ja vierailevia sirkusnäytäntöjä vuoteen 1926 saakka.


title: Carl Ducander

text: Carl Ducanderin pojanpoika oli säveltäjä-toimittaja Sten Ducander alias Ensio Kosta.


title: VESA

text: VESA ("Video Electronics Standards Association") on yleishyödyllinen järjestö näyttöstandardien kehittämiseen. Järjestöllä 200 äänestävää yritysjäsentä maailmanlaajuisesti.


title: Karttula (kaupunginosa)

text: Karttula on on Kuopion 43. kaupunginosa, joka on muodostettu kuntaliitoksen jälkeen aiemman Karttulan kunnan kirkonkylän taajamasta. Se sijaitsee maanteitse noin 45 kilometriä Kuopion keskustasta länteen. Tilastokeskuksen mukaan Karttulan kirkonkylän taajaman pinta-ala oli 2,80 neliökilometriä ja siellä asui vuonna 2016 yhteensä 839 ihmistä. Koko Karttulassa (aiemman kunnan alueella) asuu noin 3 500 henkeä.


title: Karttula (kaupunginosa)

text: Kuopion Karttulan kaupunginosassa toimii muun muassa Kissakuusen koulu ja Karttulan kirjasto. Kirkonkylällä toimii myös neuvola, hammashoitola ja terveysasema, asiamiesposti, Alko, päivittäistavarakauppa, rautakauppa, apteekki, ravintola, huoltoasema, paloasema, tilitoimistoja, kukkakauppa-hautauspalvelu, parturi-kampaamoja, optikko ja pitseria. Karttulatasossa toimii kaupungin ja Kelan yhteinen palvelupiste sekä asukastupa (Jussintupa). Palveluasumista tarjoavat Ierikanpihan ryhmäkoti ja Pihlajakodit.


title: Aasian kisat 2018

text: Aasian kisat 2018, järjestyksessään 18. Aasian kisat, järjestettiin Jakartassa ja Palembangissa Indonesiassa 18. elokuuta – 2. syyskuuta 2018. Tapahtumassa järjestettiin 465 kilpailua 40 urheilulajissa. Jakartassa kisat järjestettiin myös vuonna 1962. Kisojen menestynein maa oli 289 mitalia kerännyt Kiina (132 kultaa, 92 hopeaa, 65 pronssia).


title: Rebecca Ferguson

text: Rebecca Ferguson voi tarkoittaa seuraavia henkilöitä:


title: Barletta

text: Barletta on kaupunki Etelä-Italiassa, Apulian alueella, Barletta-Andria-Tranin maakunnassa. Se on yksi maakunnan hallinnollisista keskuksista. Kaupunki sijaitsee Adrianmeren rannalla. Barlettassa on 95 000 asukasta.


title: Barletta

text: Pikajuoksija Pietro Mennea oli kotoisin Barlettasta.


title: Trani

text: Trani on kaupunki Etelä-Italiassa, Apulian alueella, Barletta-Andria-Tranin maakunnassa. Se on yksi maakunnan hallinnollisista keskuksista. Kaupunki sijaitsee Adrianmeren rannalla. Tranissa on vajaat 60 000 asukasta.


title: Florian Kohfeldt

text: Florian Kohfeldt (s. 5. lokakuuta 1982) on saksalainen jalkapallovalmentaja. Lokakuusta 2017 lähtien hän on toiminut Werder Bremenin päävalmentajana.


title: Florian Kohfeldt

text: Kohfeldtin oma jalkapalloura jäi vaatimattomaksi. Hän pelasi juniorina TV Jahn Delmenhorstissa ja Werder Bremenin juniorijoukkueessa maalivahtina. Kohfeldt opiskeli Bremenin yliopistossa liikunta- ja terveystieteitä valmistuen maisteriksi vuonna 2013. Vuonna 2015 hän suoritti Saksan jalkapalloliiton valmentajalisenssin.


title: Florian Kohfeldt

text: Kohfeldtin valmennusura alkoi vuonna 2006 Werder Bremenin organisaatiossa juniorivalmentajana. Hän työskenteli organisaatiossa sekä juniorivalmentajana että Viktor Skrypnykin apuvalmentajana. Lokakuussa 2014 Kohfeldt siirtyi Skripnikin apuvalmentajaksi Bremenin edustusjoukkueen valmennustiimiin. Syyskuussa 2016 Skrypnyk sai potkut tehtävistään ja lokakuussa Kohfeldtin ura jatkui Bremenin II-joukkueen valmentajana 3. Ligassa.


title: Florian Kohfeldt

text: Lokakuussa 2017 Werder Bremen erotti Alexander Nourin päävalmentajan tehtävästä ja Kohfeldt nousi väliaikaisesti seuran päävalmentajaksi. Kohfeldtin johdolla Bremen voitti 10 Bundesliiga-ottelua ja nousi putoamiskamppailusta sijalle 11 ja säilytti sarjapaikkansa. Huhtikuussa 2018 Kohfeldt teki vuoteen 2021 ulottuvan jatkosopimuksen Bremenin kanssa.


title: Ontonagon

text: Ontonagon on kaupunki Michiganin osavaltiossa, Yhdysvalloissa. Kaupungin väkiluku oli vuoden väestönlaskennassa 1 494. Ontonagon on Ontonagonin piirikunnan hallintokeskus.


title: Caliente

text: Caliente on kaupunki Nevadan osavaltiossa, Yhdysvalloissa. Sen väkiluku oli vuoden väestönlaskennassa 1 130, joka tekee siitä Nevadan pienimmän kaupungin. Caliente kuuluu Lincolnin piirikuntaan.


title: Bulla Felix

text: Bulla Felix (?-207 jaa. Rooma) oli roomalainen maantierosvo Hän oli aktiivisena vuosina 205-207 jaa. Hänen taustoistaan tiedetään varsin vähän. Hän johti noin 600 miehen rosvojoukkoa, joka ryösteli röyhkeästi kauppiaita Rooman vievien teiden varsilla kaupungin lähettyvillä.


title: Bulla Felix

text: Bullan taustoista tiedetään vähän. Jotkut historioitsijat arvelevat hänen olleen entinen sotilas. Yleensä tuohon aikaan armeijan veteraanit päätyivät maantierosvoiksi. Monet sotilaat jotka olivat taistelleet keisari Severuksen puolella vuosien 193 jaa ja 197 jaa välisessä sisällissodassa olivat saaneet potkut armeijasta. He olivat alkaneet etsiä itselleen uutta elinkeinoa. Suurin osa Bullan elämästä on tiedossa historioitsija Dion Kassioksen välityksellä. Maantierosvous oli helppoa hyväkuntoiselle taistelutaitoiselle miehelle, kuten Bullalle. Bulla ei sitä paitsi ollut sivistymätön, vaan hän osasi esiintyä vakuuttavasti aatelisen tavoin.


title: Bulla Felix

text: Toisten historioitsijoiden mukaan Bulla varttui papin luona. Hän olisi saanut lukea siellä lakitekstejä sekä filosofiaa. Näin hän pystyi esiintymään vakuuttavasti korkea-arvoisena ihmisenä.


title: Bulla Felix

text: Joidenkin mielestä hän olisi ollut vauraassa perheessä ja toimineen sisällissodassa mahdollisesti upseerina Severukselle hävinneessä armeijassa.


title: Bulla Felix

text: Bullan oikeaa nime ei tiedetä, ja hänet tunnetaan nykyään vain Bulla Felixinä. Bulla ei pitänyt keisarista, vaan pyrki ilmeisesti härnäämään häntä. Esimerkkinä siitä todennäköisesti on hänen nimensä, Bulla Felix. Nimeen voi liittyä symboliikkaa. Aluksikin latinan kielinen san bulla tarkoitti pientä kaulakorua, jota käytti keisarin perhe ja lähettiläät. Felix taas on yleisesti keisarien ja kenraalien käyttämä lisänimi. Se oli esimerkiksi yksi kenraali Commoduksen kahdestatoista nimestä.


title: Bulla Felix

text: Bulla Felix -nimi tuo myös mieleen roomalaisen kenraalin Sulla Felixin. Senaatti oli nimittänyt hänet diktaattoriksi ennen ajanlaskun alkua. Hän oli ollut raaka eikä antanut kenenkään asettua tielleen. Tutkijat eivät ole varmoja siitä, että olivatko nämä Bullan nimen viittaukset Sullaan tietoisesti tehtyjä vai sattumia. Joka tapauksessa Sulla oli kauhua herättävä hahmo, joka muistettiin vieläkin ympäri Roomaa. Bullan nimen mahdollisesti olikin siis tarkoitus herättää pelkoa ryöstökohteissa, siten että he eivät uskaltaisi vastustaa Bullaa ja hänen armeijaansa.


title: Bulla Felix

text: Silloinen keisari Severus keräsi alamaisiltaan hyvin suuria veroja. Jos joku olisi vastustanut häntä, vastustajan koko omaisuus olisi todennäköisesti ulosmitattu. Severus ei epäillyt myös teloittaa senaatin jäseniä, jos he olisivat häntä arvostelleet. Kun äärimmäisessä rikkaudessa elänyt Severus päästi orjansa vapaaksi, hän ei antanut orjan läksiäislahjaksi yhtään mitään, jolla orja olisi päässyt uuden elämän alkuun kiinni. Tällaisia katkeria vapautettuja orjia liittyi Bullan puolelle päästääkseen kostamaan entiselle isännälleen.


title: Bulla Felix

text: Jos verrataan keisari Severukseen, niin Bulla joukkoineen oli melkein kuin hyväntekijä, kuten Robin Hood. Aikalaislähteiden mukaan Bulla oli herrasmiesvaras. Hän ei ryöstänyt uhreistaan kaikkea, vaan jätti heille vähän rahaa. Jos ansaan jäi taiteilija tai käsityöläinen, niin hänet pantiin työskentelemään joksikin aikaa Bullalle. Kun työ oli valmis, niin vanki palkittiin ja päästettiin jatkamaan matkaa. Vastakohtana raaoille ja häikäilemättömän ahneille rosvoille, Bulla nousi sankariksi Rooman mittavan alaluokan keskuudessa.


title: Bulla Felix

text: Jotta Bulla pystyi takaamaan ruuan koko kuudensadan miehen joukolleen, hänen täytyi tietää tarkkaan, milloin parhaat ryöstökohteet olivat lähteneet liikkeelle. Hän oli valmis maksamaan näistä tiedoista vakoojille ja ilmiantajille. Bullan aikalainen historioitsija Dion Kassios kuvailee häntä: ”Hän sai tiedon kaikista niistä, jotka lähtivät Roomasta tai saapuivat Brundisiumin satamaan. Hän tiesi aina, keitä kulkijat olivat ja montako heitä oli. Sekä mitä heillä oli mukanaan”. Bullalle oli mahdollista kerätä tällainen laajamittainen vakoojaverkko sen tähden, koska hänellä oli monessa luokassa saman mielisiä ystäviä. Kuten korkea-arvoisia kaupunkilaisia, jotka Oliva olleet Severusta vastaan taistelleita aatelisia. Nyt he saivat kärsiä teoistaan. Sitten oli myös orjia, jotka saivat kuulla tärkeitä ja hyviä tietoja silloin, kun he työskentelivät vaikutusvaltaisten roomalaisten kodeissa.


title: Bulla Felix

text: Monet Bullan miehistä olivat karanneita orjia. Ja Dion Kassioksen mukaan osa Bullan miehistä oli ollut jopa keisari Severuksen orjia ja työskennelleet hänen taloudessaan. Keisarin sisäpiiristä kulkeutuneet tiedot olivat Bullalle sekä hänen joukoilleen elintärkeitä. Dion Kassioksen mukaan Bullalle oli taianomainen kyky kadota etsijöiltään lähes jäljettömiin. Kassios kertoo asiaa näin: ”Vaikka häntä jahtasivat lukuisat miehet ja vaikka Severus jäljitti häntä väsymättä, häntä ei koskaan nähty, silloinkaan kun nähtiin, ei koskaan löydetty, kun löydettiinkin, ei saatu kiinni muhkeiden lahjusten ja terävän älyn ansiosta”.


title: Bulla Felix

text: Kuitenkin aina silloin tällöin keisari Severus oli saanut vangittua jonkun Bullan miehistä. Dion Kassios kertoo kahdesta Bullan miehestä, jotka oli tuomittu kuolemaan ja jotka nyt odottivat vankisellissään tuomion täytäntöönpanoa. Bullalle oli hyvä taktiikka heidän vapauttamisekseen. Hän saapui vankilaan hienoimmissa vaatteissaan ja antoi ymmärtää olevansa rector provinciae, eli erään roomalaisen provinssin kuvernööri. Hän vaati, että hänelle annettaisiin kaksi vankia käytettäväkseen työleirillään provinssissaan. Bulla kuvaili tarvitsemansa tarkasti ja niin, että kuvaus osui juuri hänen miehiinsä. Ovela juoni onnistui ja Bulla sai vapautettua miehensä.


title: Bulla Felix

text: Bullan perään oli lähetetty lukuisia roomalaissotilaita, mutta kaikki palasivat aina tyhjin käsin. Dion Kassios kuvailee tätä: ”Bulla ryösti Italiaa kaksi vuotta aivan keisari Severuksen sekä hänen roomalaisten sotilaittensa nenien alta”. Jotkut historioitsijat ajattelevat, että etsintöihin oli vaikeaa löytää sopivia miehiä, sillä monet Rooman valtakunnan parhaista sotilaista ja sotapäälliköistä olivat taistelemassa muissa provinsseissa, kuten esimerkiksi Britanniassa, missä keisari Severus oli itse johnut suurta sotaretkeä.


title: Bulla Felix

text: Roomalaisille ammattisotilaille oli alentavaa olla etsimässä karkureita ja vapautettuja orjia. Sellaisista tehtävistä ei nimittäin saanut mainetta tai kunniaa. Sen sijaan saattoi joutua pilkan kohteeksi, kun rikolliset ja orjat pääsivät livistämään karkuun. Lopulta keisari Severus sai tarpeekseen Bullasta ja hänen aiheuttamistaan nöyryytyksistä ja määräsi korkea-arvoisen upseerin etsimään ja vangitsemaan Bullan. Sekä Severus sääti ankaran rangaistuksen, jos upseeri epäonnistuisi tehtävässään. Upseeri ei kuitenkaan lähtenyt jahtaamaan Bullaa suurella joukolla.


title: Bulla Felix

text: Upseeri sai pian tiedon, että Bulla oli aloittanut suhteen toisen miehen vaimon kanssa. Upseeri etsi tiedon saatuaan naisen käsiinsä, ja antoi tälle kaksi vaihtoehtoa. Joko nainen kavaltaisi Bullan upseerille tai hän kärsisi ankaran tuomion uskottomuudesta Rooman valtakunnalle. Nainen valitsi vastahakoisesti ensimmäisen vaihtoehdon ja lähetti viestin upseerille Bullan saapuessa taloonsa yön hämärissä seuraavan kerran. Legioonalainen hiipivät hiljaa naisen taloon, ja pidättivät pahaa aavistamattoman Bullan. Hänet vietiin oikeuden eteen. Lyhyen oikeudenkäynnin päätteeksi Bulla Felix tuomittiin kuolemaan; hänet heitettiin Rooman Colosseumille, jonka leijonat yleisön edessä repivät hänet kappaleiksi.


title: Bulla Felix

text: Bullan elämän todenperäisyydestä kiistellään eikä olla yhtä mieltä siitä. Jotkut väittävät tarinan olleen sepitettä, sillä Bullaa ei mainita muuta kuin Severusta halveksineen Dion Kassioksen teksteissä. Bulla Felixin nimen ja joukon lukumäärän 600 (saman verran oli senaatissa) myös hieman liian osuvalta. Häikäilemätön hallitsija sekä ritarillinen rikollinen ja heidän välinen taistelunsa on myöskin varsin tyypillinen teema antiikin suurissa satiirisissa teoksissa.


title: Newland (Pohjois-Carolina)

text: Newland on pienkaupunki Pohjois-Carolinan osavaltiossa, Yhdysvalloissa. Sen väkiluku oli vuoden väestönlaskennassa 698. Newland kuuluu Averyn piirikuntaan ja se on piirikunnan hallintokeskus.


title: Bastrop (Texas)

text: Bastrop on kaupunki Texasin osavaltiossa, Yhdysvalloissa. Sen väkiluku oli vuoden väestönlaskennassa 7 218. Bastrop on Bastropin piirikunnan hallintokeskus.


title: Cape Canaveral (Florida)

text: Cape Canaveral on kaupunki Brevardin piirikunnassa, Floridan osavaltiossa, Yhdysvalloissa. Kaupungin väkiluku oli vuoden väestönlaskennassa 9 912. Kaupungin pormestarina toimii nykyisin Bob Hoog.


title: Arthur Cotter

text: Arthur Cotter (s. 21. lokakuuta 1879 Glasgow, Skotlanti – 23. toukokuuta 1961 Donnybrook, Dublin, Irlanti) oli brittiläinen Suomessa 1900-luvun alussa toiminut kirjeenvaihtaja, opettaja, pappi ja tiedustelija.


title: Arthur Cotter

text: Viisilapsisen perheen vanhimpana syntyneen Cotterin isä kuoli hänen ollessaan kymmenvuotias. Hän kävi Edinburghissa George Heriot's Hospital Schoolia 1891–1896 ja opiskeli sitten kieliä Edinburghin yliopistossa 1897–1898. Hän opiskeli myös Saksassa ja Venäjällä ja kävi Venäjän matkansa yhteydessä 1897 ensimmäisen kerran Suomessa. Cotter joutui kuitenkin lopettamaan opintonsa perheen talousvaikeuksien takia.


title: Arthur Cotter

text: 1900-luvun alussa Cotter asui perheensä kanssa Lontoossa. Kielellisesti lahjakkaana hän pääsi työhön Reutersin Lontoon toimistoon. Hän muutti sitten Pietariin ja toimi Reutersin Suomen kirjeenvaihtajana Venäjän-Japanin sodan vuosista 1904–1905 alkaen. Hän opiskeli 1900-luvun alussa suomen kieltä ja tutustui suomalaiseen kulttuuriin muun muassa Kalevalaan ja Vänrikki Stoolin tarinoihin. Hänestä tuli 1902 Suomalais-Ugrilaisen seuran jäsen.


title: Arthur Cotter

text: Cotter siirtyi sitten Kiinaan jossa hän oli englannin kielen lehtorina Pekingissä Kiinan keisarillisessa yliopistossa. Vuonna 1911 hän palasi Helsinkiin ja toimi englannin kielen opettajana Kauppakorkeakoulussa sekä lisätuloja saadakseen toimi brittiläisten lehtien Suomen-kirjeenvaihtajana. Ensimmäisen maailmansodan alettua 1914 hän jäi Suomeen toimien brittien Secret Intelligence Servicen SIS:n asiamiehenä. Vuoden 1916 lopulla Cotter teki yhdessä laivastoupseeri Hoggarthin kanssa tiedustelumatkan Pohjois-Suomeen. He kävivät muun muassa jääkäriaktivistien etappipaikkana toimineessa Hallan talossa ja herättivät epäluuloja saksalaismielisissä aktivisteissa. Cotter toimi brittien tiedustelutoiminnan johtajana Suomessa ja loi kontakteja moniin suomalaisiin muun muassa Rudolf Holstiin. Cotter ja Holsti matkustivat syksyllä 1917 Pietariin tapaamaan Iso-Britannian Venäjän suurlähettilästä sir George Buchanania.


title: Arthur Cotter

text: Suomen sisällissodan aikana Cotter piti yhteyksiä punaisten Kansanvaltuuskunnan johtajiin muun muassa Kullervo Manneriin. Hänet karkotettiin Suomesta kesällä 1918 sen jälkeen kun maassa olleet saksalaiset olivat raportoineet hänen toimistaan. Cotter siirtyi sitten Muurmanniin ja hankki sieltä käsin tietoa suomalaisten valkoisten toimista Pohjois-Suomessa sekä Muurmannin legioonasta. Hän laati myös Eglannin laivaston tiedustelun käyttöön englanti-suomi-sanakirjan. Maailmansodan päätyttyä Suomen olot tunteva Cotter palasi Suomeen ja jatkoi tiedusteluraporttien lähettämistä SIS:lle. Cotterin vasemmistosympatiat aiheuttivat kuitenkin ongelmia. Cotter oli suomalaisten tarkkailun alaisena ja muun muassa syyskuussa 1919 Etsivän Keskuspoliisin päällikkö Toivo Hukkinen pyysi Suomen lennätinhallitusta kopioimaan Cotterille tulevat ja hänen lähettämänsä sähkösanomat. Cotter oli nimitetty syyskuun alussa 1919 brittien Suomen-lähetystön lehdistöattaseaksi.


title: Arthur Cotter

text: Cotter piti edelleen yhteyttä Muurmannin legioonassa palvelleisiin suomalaisiin ja kun Pietarissa julkaistussa punaisten suomalaisten Vapaus-lehdessä ilmestyi 27. tammikuuta 1920 Kullervo Mannerin kirjoitus Cotterin ja kansanvaltuuskunnan hyvistä suhteista herätti tämä voimakasta kritiikkiä Cotteria kohtaan Suomen lehdissä vaikka Holsti puolustikin häntä. Keväällä 1920 Cotter joutui luopumaan lehdistöattasean tehtävistä ja kun hän ei saanut palata entiseen työhönsä Kauppakorkeakouluun hän lähti Englantiin. Cotter palasi kuitenkin Suomeen jo kesällä 1920 Manchester Guardian-lehden kirjeenvaihtajana. Etsivä Keskuspoliisi seurasi kuitenkin häntä tarkkaan joten Cotter ei enää luultavasti voinut toimia brittien tiedustelijana. Kun Hella Wuolijoen asuntoon tehdyssä kotietsinnässä löytyi Cotterin kirjeitä hänen oleskelulupaansa ei enää uusittu ja Cotter joutui lähtemään Suomesta 13. lokakuuta 1920.


title: Arthur Cotter

text: Cotter muutti 1921 Yhdysvaltoihin, sai pappisvihkimyksen Kaliforniassa 1923 ja toimi sitten pappina Los Angelesissa. Hän palasi kuitenkin Eurooppaan ja piti edelleen yhteyttä suomalaisiin tavaten muun muassa 1929 Lontoossa kirjailija Aino Malmbergin. Vuodesta 1936 alkaen Cotter oli pappina Chatillyssä Ranskassa. Talvisodan alettua 1939 hän otti yhteyttä ystäväänsä Rudolf Holstiin tarjoten apuaan Suomelle. Saksalaisten vallattua Ranskan kesällä 1940 Iso-Britannian lähetystössä pappina toiminut Cotter jäi Ranskaan. Toisen maailmansodan päätyttyä Cotter oli liittoutuneiden Saksan-valvontakomission jäsenenä 1945-1947. Hän hoiti sitten eri kirkollisia virkoja, niistä viimeinen oli Lissedellissä Irlannissa 1950–1958. Cotter kuoli Dublinissa toukokuussa 1961.


title: Färsaarten Pohjolan talo

text: Färsaarten Pohjolan talo () on Färsaarten tärkein kulttuurikeskus. Talo sijaitsee Tórshavnissa ja se vihittiin 1983. Sen tarkoituksena on edistää pohjoismaista ja färsaarelaista kulttuuria. Sinne voivat kuitenkin myös muut kuin pohjoismaiset taiteilijat asettaa töitään näytteille. Talon arkkitehtuurissa on perinteisiä piirteitä, kuten turvekatto, jonka ansiosta kattotyyppi on yleistynyt seudulla.


title: Färsaarten Pohjolan talo

text: Ajatuksen Pohjolan talosta keksi tiettävästi Pohjoismaiden neuvoston aikaisempi färsaarelainen jäsen Erlendur Patursson (1913−1986). Vuonna 1977 julistettiin Pohjoismaissa arkkitehtuurikilpailu, ja siihen osallistui 158 arkkitehtia. Kilpailun voittivat norjalainen arkkitehti Ola Steen ja islantilainen arkkitehti Kolbrún Ragnarsdóttir. Pohjoismaiden neuvosto tuki hanketta, ja sen osuus kuluista oli kaksi kolmasosaa. Lopusta vastasi Färsaarten hallitus. Kokonaiskustannukset olivat 70 miljoonaa Färsaarten kruunua. Rakennus on siten tavallaan samalla neuvoston lähetystö. Rakennus avattiin käyttöön 8. toukokuuta 1983. Rakennuksella on yhteispohjoismainen johto.


title: Färsaarten Pohjolan talo

text: Pohjolan talo on Pohjoismaiden ministerineuvoston alainen kulttuuriorganisaatio, ja ministerineuvosto subventoi vuosibudjetista 92 prosenttia, kun taas Färsaarten hallitus vastaa lopuista kahdeksasta prosentista. Tavoitteena on edistää Färsaarten kulttuurielämää ja tiivistää saarten ja muun Pohjolan kulttuurielämän keskinäisiä yhteyksiä.


title: Färsaarten Pohjolan talo

text: Pohjolan talo on kaksikerroksinen, ja siinä on Tanskasta hankittu suurista lasiosista ja teräspalkeista muodostuva rakenne. Katto on perinteinen islantilainen turvekatto, jonka on tarkoitus sulautua ympäristöön. Lattia on norjalaista graniittia. Färsaarilla luontainen kallioperä on basalttia. Kalusteet ovat Suomesta, seinien verhoilu Ruotsista. Lasiseinistä on hyvä näköala Tórshavniin, merelle ja lähimpään saareen Nólsoyiin.


title: Färsaarten Pohjolan talo

text: Talossa on aula, kahvio, parkettilattiainen tanssisali, jossa voidaan tanssia perinteisiä saarelaistansseja ja pitää näyttelyitä, sekä sali johon mahtuu 400 henkeä. Lisäksi on amfiteatterimainen tila, joka voidaan yhdistää suureen saliin.


title: Otto Toivainen

text: Otto Toivainen (1892 Jyväskylä – 1962 New York) oli suomalainen 1900-luvun alkupuolen merimies ja seikkailija, josta tuli oman tarinansa mukaan Fidžisaarilla kuninkaan vävy, sitten saaren kuningas ja kuolemansa jälkeen jumala. Etenkin Toivaisen kotiseudulla Jyväskylässä usein kerrottua legendaa ei ole kyetty vahvistamaan eikä kumoamaan. Toivainen toimi myöhemmin koristemaalarina New Yorkissa ja kuoli siellä 1962.


title: Otto Toivainen

text: Toivainen syntyi jyväskyläläisen kauppiaan pojaksi. Isä, Otto Toivainen vanhempi, tuomittiin kavalluksesta vankilaan ja kuoli kun poika oli vasta kolmevuotias. Otto-poika kävi Jyväskylän lyseota Alvar Aallon luokkatoverina, mutta erosi tai erotettiin kolmannella luokalla ja lähti merille venäläiseen kauppalaivaan, osasyynä ehkä isästä aiheutunut huono maine, ehkä oma rötöstely. Merille karkotus oli tuohon aikaan nuorten poikien ja miesten yleinen rangaistuskeino, vaihtoehto oikeuteen joutumiselle.


title: Otto Toivainen

text: Toivainen on kertonut olleensa 1910-luvun keskivaiheilla töissä ranskalaisessa rahtilaivassa, joka haaksirikkoutui Fidžin paikkeilla Tyynellämerellä. Ainoat pelastuneet olivat Toivainen ja muuan norjalainen merimies. Toivainen oli ajautunut saarelle, jonka asukkaiden mielestä auringonlaskun puolelta merestä nousevaa valkoista miestä tulee palvoa. Niin Toivainen naitettiin saaren kuninkaan tyttärelle. Kuninkaan kuoltua Toivainen ylennettiin kuninkaan paikalle ja jumalan asemaan. Toinen saarelaisten tapa oli nälänhädän yllättäessä turvautua kannibalismiin, joka oli määrä aloittaa kuninkaasta. Välttääkseen tällaisen kohtalon Toivainen kertoi paenneensa saarelta ohi kulkeneen purjelaivan avulla ja asettuneensa sitten New Yorkiin. Maahantuloasiakirjoista Toivaisen tiedetään saapuneen New Yorkiin 17. lokakuuta 1917 Tivives-nimisellä rahtialuksella Havannasta ja uudestaan 17. syyskuuta 1918 Meksikon Tampicosta Radiant-aluksella.


title: Otto Toivainen

text: Toivainen on kertonut tarinansa 1920-luvulla New Yorkissa Suomen konsulille Kaarlo Kuusamolle. Nykyisin legendaa tutkii ja pitää yllä kamarineuvos Erkki Fredrikson, jonka isän eno Kuusamo oli. Toivaisen tarinassa on uskottavuutta muun muassa ihmissyönnin osalta: Fidžin saarilla harjoitettiin kannibalismia satoja vuosia, ennen kuin brittiläisten siirtomaaherrojen ja kristinuskon myötä perinne kuoli 1800-luvun lopulla. Toinen tunnettu tarinankertoja ja seikkailija Nätti-Jussi kertoi ryypiskelleensä Otto Toivaisen kanssa Nizzan Négresco-hotellissa vuonna 1916 ja kuulleensa tältä kuningastarinan lisättynä tiedolla, että saarelta karatessaan Toivainen olisi kähveltänyt ”valtion kassan” tai saarelaisten arvo-omaisuutta itselleen.


title: Otto Toivainen

text: Toivaisen ja hänestä kertovan legendan muistoksi on Jyväskylän kauppatorille pystytetty Veikko Hirvimäen veistos "Torikuningas". Jyväskylän kaupunginteatterissa esitettiin vuonna 1993 Keijo Siekkisen kirjoittamaa näytelmää "Torikuningas", jossa Toivaisen legendaan on tuotu vielä lisää veijarimaisuutta.


title: Leesburg (Florida)

text: Leesburg on kaupunki Laken piirikunnassa, Floridan osavaltiossa, Yhdysvalloissa. Kaupungin väkiluku oli vuoden väestönlaskennassa 15 956. Vuonna 2005 se oli 19 086. Leesburg sijaitsee Keski-Floridassa, Lake Harrisin ja Lake Griffin välillä. Leesburg on osa Orlandon suurkaupunkialuetta.


title: Kaikki on hyvin

text: Kaikki on hyvin on suomalaisen rap-artisti Paperi T.n toinen kokopitkä studioalbumi. Levy julkaistiin 15. kesäkuuta 2018.


title: Kaikki on hyvin

text: 3. huhtikuuta 2018 Paperi T julkaisi Youtubessa videon otsikolla "2." jossa hän juo kuohuvaa tyhjässä taidegalleriassa samalla räpäten edellisen albuminsa Malarian pelon suosiosta, omasta imagostaan, toisen levyn tekemisen vaikeudesta sekä kaikkien näiden kolmen aiheuttamasta tuskasta. Seuraavana päivänä albumin nimikkokappale ""Kaikki on hyvin"" julkaistiin singlenä ja myöhemmin perässä ""Paniikki"" musiikkivideon kera 24. toukokuuta 2018.


title: Kaikki on hyvin

text: Paperi T esitti albuminsa ennakkoo keikallaan Sideways festivaaleilla 9. kesäkuuta.


title: Kaikki on hyvin

text: Artistin omien sanojen mukaan "("albumin) ajatuksena on se, että mikä estää nuorta suomalaista olemasta onnellinen, vaikka kaikki on aika hyvin.""


title: Toivainen

text: Toivainen on suomalainen sukunimi muun muassa seuraavilla:


title: Texasin tasavallan presidentti

text: Texasin tasavallan presidentti oli Texasin tasavallan päämies Texasin itsenäisyyden aikana 1836–1846.


title: IAF

text: IAF voi tarkoittaa jotain seuraavista:


title: Kattotuuletin

text: Kattotuuletin on tuuletin, joka asennetaan huoneen kattoon. Nykyaikaisessa kattotuulettimessa on tavallisesti 3–5 tuulettimen lapaa ja sähkömoottori, joka pyörittää lapoja pystyakselin ympäri. Kattotuulettimen rungon varren ansiosta tuulettimen lavoilla on riittävästi etäisyyttä katosta. Usein kattotuuletin on yhdistetty valaisimeen, jolloin puhutaan myös tuuletinvalaisimista. Kattotuuletinta käytetään huoneilman kierrättämiseen korkean huoneen lämpötilaerojen tasaamiseksi tai pakotetun ilmakierron tuottaman tehostetun jäähdytyksen vuoksi.


title: Mieluskylä

text: Mieluskylä (entinen nimi "Mieluskoski") on kylä Haapavedellä. Mieluskylä sijaitsee kahta puolta Pyhäjokea noin 11 kilometrin päässä Haapaveden keskustasta. Joen halkomaa kylää yhdistää Mieluskosken silta. Mieluskoskella on ollut iso merkitys kylän menneisyydessä.


title: Mieluskylä

text: Mieluskylällä on toiminut vuodesta 1901 asti Mieluskylän koulu. Mieluskylällä on myös ollut kauppoja, posti ja pankki, mutta nämä palvelut on lakkautettu. Lisäksi Mieluskylällä on vuosien varrella toiminut erilaisia yhdistyksiä.


title: Mieluskylä

text: Mieluskylän naapurikyliä ovat Humaloja, Ollilanperä ja Annonen.


title: Käännetyt ritarisaagat

text: Käännetyt ritarisaagat (isl. "þýddar riddarasögur") ovat erityisesti keskiajan Norjassa mutta myös Islannissa tehtyjä kansankielisiä käännöksiä kelttiläiselle ja ranskalaiselle tarinaperinteelle pohjautuneesta keskiaikaisesta kirjallisuudesta. Varhaisimmat käännökset latinankielisistä teoksista tehtiin Islannissa todennäköisesti jo 1200-luvun vaihteeseen mennessä. Laajamittainen kansankielisten ritariromaanien käännöstoiminta alkoi 1200-luvun alkupuolella Norjassa kuningas Haakon IV Haakoninpojan valtakaudella. Myöhemmin myös Haakonin poika Maunu VI Lainparantaja ja tämän poika Haakon V jatkoivat eurooppalaisen kirjallisuuden käännättämistoimintaa. Valtaosa ritarisaagojen käsikirjoituksista on kuitenkin säilynyt vain Islannissa 1400–1800-luvuilla tehdyissä kopioissa. Koska nimenomaan islantilaiset ovat pääosin säilyttäneet ritarisaagat, käsitellään käännettyjäkin ritarisaagoja usein islantilaisen saagakirjallisuuden yhteydessä. Termiä ”ritarisaagat” (isl. "riddarasögur") on käytetty näistä saagoista Islannissa jo ainakin 1300-luvulta lähtien.


title: Käännetyt ritarisaagat

text: Tutkimuksessa käännettyjä ritarisaagoja on kategorisoitu sen perusteella, millaiselle tarinamateriaalille käännökset ovat pohjautuneet. "Matière de Bretagne" -kategorian alle luetaan ne kelttiläiselle perinteelle pohjautuvat ritarisaagat, jotka ovat pääosin käännöksiä arturiaanisesta eli kuningas Arthurista ja tämän ritareista kertovasta kirjallisuudesta. "Matière de France" -termiä taas käytetään niiden käännettyjen ritarisaagojen yhteydessä, jotka pohjautuvat ranskalaiselle tarinaperinteelle. Käännettyihin teoksiin on kuulunut ritariromaaneja ja eeppisiä sankarirunoelmia ("chanson de geste"). Runomuodossa olleet alkuperäistekstit käännettiin yleensä proosamuotoon..


title: Käännetyt ritarisaagat

text:
Vanhinta kuningas Arthurista ja tämän ritareista kertovaa teosta ei käännetty Norjassa, vaan Islannissa. Vuoden 1200 tietämillä benediktiinimunkki Gunnlaugr Leifsson käänsi Geoffrey Monmouthilaisen teoksen "Historia regum Britanniae" osan "Prophetiae Merlini". Hän käänsi tämän muinaisislanninkielisellä nimellä "Merlínússpá" tunnetun ”Merlinin ennustuksen” runomuotoon. Kyseinen teksti on ainut runomuotoinen arturiaanisesta kirjallisuudesta tehty käännös; muut käännökset ovat proosamuotoisia. Todennäköisesti Islannissa käännettiin Geoffreyn koko teos samoihin aikoihin tai hieman myöhemmin. Kyseinen käännös tunnetaan nimellä "Breta sögur". Koska teos edustaa pikemminkin keskiajan latinankielistä historiankirjoitusta kuin hovimiljööseen sijoittuvia ritariromaaneja, on "Breta sögur" yleensä luettu saksankielisessä tutkimuksessa käyttöönotetun termin mukaisesti antiikkisaagoihin (saks. "Antikensagas").
Säilyneet käännökset arturiaanisesta kirjallisuudesta ja eurooppalaiset alkuperäisteokset niiden osalta, joiden esikuva tunnetaan (suluissa):


title: Käännetyt ritarisaagat

text: Ranskalaiselle tarinaperinteelle pohjautuvat käännökset ja niiden esikuvat:


title: Käännetyt ritarisaagat

text: Käännettyjen ritarisaagojen kategoriaan voidaan lukea myös kaksi latinankieliselle alkuperäistekstille pohjautuvaa käännöstä, "Amicus saga ok Amilíus" sekä "Pamphilus saga", jotka kumpikin sisältävät hovimiljööhän sijoittuville ritarisaagoille tyypillisiä piirteitä. Näistä "Pamphilus saga" pohjautuu 1100-luvulta peräisin olevalle, rakkauden pelisääntöjä käsittelevälle runoelmalle "Pamphilus de amore". Saagan "Amícus saga ok Amilíus" esikuva taas löytyy Vincent Beauvais’laisen teoksesta "Speculum historiale".


title: Käännetyt ritarisaagat

text: Latinasta käännettyjen ritarisaagojen yhteydessä mainitaan joskus myös "Klári saga", jonka alussa mainitaan saagan perustuvan Ranskasta löydetylle latinankieliselle runoelmalle. Tällaista teosta ei kuitenkaan tunneta, joten ei ole varmaa, onko saaga pohjautunut esimerkiksi jollekin nyt jo kadonneelle tekstille tai tämän latinankielisen tarinan tunteneen henkilön suulliselle kertomukselle. Toisaalta tällaiset suorat maininnat lähteestä eivät välttämättä aina saagoissa tarkoita, että kyseinen lähde todella on ollut olemassa. "Klári saga" luetaan siksi usein Islannissa laadittuihin kotoperäisiin ritarisaagoihin.


title: Käännetyt ritarisaagat

text: Käännettyjen ritarisaagojen yhteydessä mainitaan joskus myös "Flóvents saga", mutta kyseinen saaga ei kuitenkaan ole käännös muinaisranskankielisestä sankarirunoelmasta "Floovant". Vaikka onkin mahdollista, että "Flóvents saga" perustuisi jollekin jo kadonneelle "Floovant"-runoelman versiolle, luetaan se yleensä kotoperäisiin ritarisaagoihin. Niihin luetaan myös "Mágus saga jarls", jolla on jonkinlainen yhteys teokseen "Renaud de Montauban" (tai: "Les quatre fils Aimon") mutta jota ei kuitenkaan voida pitää kyseisen teoksen mukaelmana. Näiden lisäksi ritarisaagoihin on vaihtelevasti luettu myös saksalaiselle Teoderik Suurta koskevalle tarinaperinteelle pohjautuva "Þiðrekr Berniläisen saaga" (isl. "Þiðreks saga af Bern"), joka joskus on kategorisoitu myös muinaissaagaksi.


title: Käännetyt ritarisaagat

text: Edellä mainituista teoksista tiedetään melko varmasti, että ainakin "Elis saga", "Ívens saga", "Strengleikar", "Tristrams saga" sekä "Möttuls saga" on käännetty kuningas Haakon IV Haakoninpojan toimeksiannosta. Onkin oletettu, että hovimiljööseen sijoittuvia teoksia ("lais", "romans courtois") käännettiin erityisesti hänen aikanaan. Kuningas Haakonin aikana harjoitettu eurooppalaisen kirjallisuuden käännöstoiminta oli laajamittaista, ja sen syynä on pidetty kuninkaan pyrkimystä tutustuttaa omia jälkeläisiään ja hoviaan eurooppalaisten hovien tavoille. On pidetty todennäköisenä, että islantilaisten into kopioida ritarisaagojen käsikirjoituksia on perustunut juuri sille ajatukselle, että ritarisaagojen on katsottu voivan opastaa hovielämään kuuluviin käyttäytymismalleihin. Latinankieliselle esikuvalle pohjautuvat ritarisaagakäännökset taas on mahdollisesti tehty vasta Haakonin seuraajien, Maunu VI Haakoninpojan ja tämän pojan Haakon V Maununpojan, aikana.


title: Pauliina Harinen

text: Pauliina Harinen (s. 31. joulukuuta 1998) on suomalainen pesäpalloilija, joka pelaa Superpesiksessä Hyvinkään Tahkon joukkueessa kauden 2020 loppuun asti kestävällä sopimuksella.


title: Pauliina Harinen

text: Harinen on opiskelija. Hänen siskonsa Henriikka Harinen edustaa Lappeenrannan Pesä Ysejä, jonka edustusjoukkue pelaa Superpesiksessä.


title: Pauliina Harinen

text: Harinen aloitti pesäpallon 11-vuotiaana. Hänen kasvattajaseuransa on Kinnarin Pesis 2006, jossa hän pelasi D-ikäisiin asti. Ensimmäisen vuotensa C-ikäisissä hän pelasi Keravan Pesis-Junioreissa, ja hän siirtyi Hyvinkään Tahkoon vuodeksi 2014.


title: Pauliina Harinen

text: Harinen pelasi tyttöjen Superpesistä Hyvinkään Tahkossa 2014–2017. Tahko voitti pronssia vuosina 2016 ja 2017. Harinen voitti viimeisenä juniorivuotenaan ylemmän loppusarjan lyöjätilaston lyötyään kymmenessä ottelussa 42 juoksua ja sijoittui pudotuspelien lyöjätilastossa toiseksi 18 juoksulla seitsemässä ottelussa. Lisäksi Harinen voitti tehopistetilaston sekä ylemmässä loppusarjassa että pudotuspeleissä ja kärkilyöntitilaston ylemmässä loppusarjassa.


title: Pauliina Harinen

text: Harinen teki debyyttinsä aikuisten sarjoissa Hyvinkään Tahkon joukkueessa naisten Suomensarjassa vuonna 2014. Hän pelasi runkosarjassa seitsemän ottelua, löi 1+8 ja toi 10 juoksua sekä teki 28 kärkilyöntiä. Ylemmissä pudotuspeleissä Harinen pelasi kaikissa Tahkon neljässä ottelussa. Tahko voitti alkulohkonsa mutta hävisi pudotuspeleissä lohkoloppuottelussa Helsingin Roihulle. Useiden seurojen luovuttua sarjapaikasta Tahko kuitenkin hyväksyttiin Ykköspesikseen kaudeksi 2015. Harinen pelasi vielä vuosina 2015–2017 Tahkon Ykköspesiksessä pelanneen edustusjoukkueen ohella myös Tahkon toisessa joukkueessa Suomensarjaa.


title: Pauliina Harinen

text: Kaudella 2015 Harinen pelasi Ykköspesiksessä 18:ssa Tahkon 22 ottelusta ja löi yhteensä 17 juoksua. Tahko sijoittui lohkossaan kahdeksanneksi. Seuraavana vuonna Harinen löi 17 ottelussa yhteensä 41 juoksua ja sijoittui runkosarjan lyöjätilaston kuudenneksi. Tahko sijoittui sarjassa viidenneksi. Harinen oli myös mukana voittamassa B-tyttöjen halli-SM-hopeaa.


title: Pauliina Harinen

text: Hyvinkään Tahko voitti kaudella 2017 Ykköspesiksen runkosarjan ja nousi Superpesikseen. Harinen pelasi kaikissa Tahkon 22 ottelussa ja voitti 76 juoksullaan sarjan lyöjätilaston. Hän voitti myös tehopistetilaston ja sijoittui kärkilyöntitilaston toiseksi. Harinen palkittiin naisten Ykköspesiksen vuoden pelaajana. Lisäksi hänet valittiin kesäkuussa kuukauden pelaajaksi ja kauden päätyttyä Etelän Pesiksen vuoden naispelaajaksi.


title: Pauliina Harinen

text: Harinen valittiin B-tyttöjen Itä–Länsi-otteluun vuonna 2017. Ottelussa kolme juoksua lyönyt Harinen palkittiin lännen parhaana pelaajana.


title: Pauliina Harinen

text: Harinen eteni kaudella 2018 Hyvinkään Tahkon joukkueessa halli-SM-turnauksessa alkulohkosta lopputurnaukseen. Hänet palkittiin alkulohkossa joukkueensa parhaana. Tahko jäi kuitenkin lopputurnauksessa neljänneksi. Superpesiksessä Tahko päätyi alempaan jatkosarjaan.


title: Pauliina Harinen

text: Harinen on pelannut nuoresta alkaen jokerina. Hän on nimennyt bravuurikseen saumalyönnit.


title: Iso-Komori

text: Iso-Komori (swahiliksi "Ngazidja") on saari Intian valtameressä. Se on suurin saari Komorien valtiossa. Vuonna 2006 sen väkiluku oli noin 316 000. Saaren pääkaupunki on Moroni, joka on myös Komorien pääkaupunki. Saari koostuu kahdesta kilpitulivuoresta, joista suurin on Karthala.


title: Heikki Pitkänen

text: Heikki Pitkänen on suomalainen näyttelijä. Hän aloitti Suomen Kansallisteatterin riveissä 2004.


title: Heikki Pitkänen

text: Äänekoskella varttunut Pitkänen oli jo pienestä pitäen tiiviisti mukana teatterimaailmassa. Hän jätti lukion kesken ja siirtyi Haminaan musiikkiteatterikouluun. Hänelle kertyi alan kokemusta myös Jyväskylän kaupunginteatterissa avustajan tehtävistä. Haminasta Pitkänen muutti Helsinkiin ja pääsi Teatterikorkeakouluun sisään ensi yrittämällä. Teatterikoulun jälkeen hän aloitti Kansallisteatterissa vierailevana näyttelijänä, myöhemmin hän sai kiinnityksen samaan teatteriin.


title: Heikki Pitkänen

text: Pitkänen on näytellyt muun muassa Kristian Smedsin ohjaamassa Väinö Linnan alkuperäistekstiin perustuvassa näytelmässä "Tuntematon sotilas". Hän teki Hauhian ja Riitaojan roolit.


title: Heikki Pitkänen

text: Taiteellisesti monipuolisen näyttämöuransa lisäksi Pitkäsellä on ollut rooleja useissa televisiotuotannoissa, kuten Myrskyn osa Matti Ijäksen elokuvassa "Enon opetukset".


title: Ilias Astamirov

text: Ilias Astamirov (s. 1992 Tšetšenia) on venäläinen karateka, joka ottelee kevytsarjassa. Hän voitti Kyokushinissa EM-pronssia 2016 ja MM-pronssia 2017. Astamirov on myös voittanut Venäjän mestaruuden.


title: Ilias Astamirov

text: 2015 Astamirov saavutti Venäjän mestaruuskilpailuissa pronssia.


title: Ilias Astamirov

text: 2016 Astamirov saavutti Venäjän kevytsarjan mestaruuden voitettuaan loppuottelussa Jevgeni Glukhovin. Hän voitti samana vuonna myös pronssia Venäjän cupissa. Toukokuussa Astamirov saavutti EM-pronssia Bulgariassa voitettuaan mitaliottelussa Kiril Zuborevin.


title: Ilias Astamirov

text: 2017 tammikuussa Astamirov saavutti Yhdysvaltain mestaruuskilpailuissa pronssia. Huhtikuussa hän otteli MM-kilpailuissa Japanissa, jossa Astamirov voitti pronssia. Hän voitti avauskierroksella Guillaume Gründlerin, mutta hävisi toisella kierroksella Yūki Yozalle. Tappion myötä hän päätyi pronssiotteluun, jossa Astamirov voitti Yuki Fukuin. Astamirov otteli seuraavan kerran lokakuussa Kiinan mestaruuskilpailuissa. Hän voitti keskisarjan mestaruuden Hirofumi Endua vastaan, joka edusti Ashihara kaikania.


title: Marija Zaharova

text: Marija Vladimirovna Zaharova (; s. 24. joulukuuta 1975 Moskova) on venäläinen diplomaatti ja Venäjän ulkoasiainministeriön tiedotusosaston johtaja. Zaharova syntyi diplomaattiperheeseen, ja hän on koulutukseltaan diplomaatti ja historiantutkija.


title: Marija Zaharova

text: Työssään tiedottajana Zaharova on edustanut uudenlaista esiintymistapaa: hän käyttää värikkäitä ja provokatiivisia ilmaisuja ja yhdistää huumoria ja hyökkäävyyttä. Haastatteluissa hän moittii länsimaita kaksinaismoralismista ja epäjohdonmukaisuudesta ja puolustaa Venäjän näkökantoja. Häntä on luonnehdittu tiedotussodankäynnin ammattilaiseksi.


title: Marija Zaharova

text: Zaharovan puoliso on Andrei Makarov, ja heillä on yksi lapsi.


title: Vehmersalmi (kaupunginosa)

text: Vehmersalmi on Kuopion 42. kaupunginosa, joka on muodostettu aiemman Vehmersalmen kunnan kirkonkylän taajama-alueesta ja kaistalesta Ritonimeä (entinen Ritoniemen lomakylä). Se sijaitsee linnuntietä noin 22 ja maanteitse noin 50 kilometriä Kuopion keskustasta kaakkoon. Tilastokeskuksen mukaan Vehmersalmen kirkonkylän taajaman pinta-ala oli 1,13 neliökilometriä ja siellä asui vuoden 2016 lopussa yhteensä 561 ihmistä. Koko Vehmersalmella (aiemman kunnan alueella) asuu 2 000 henkeä.


title: Vehmersalmi (kaupunginosa)

text: Kuopion Vehmersalmen kaupunginosassa toimii muun muassa Poijun päiväkoti, Vehmersalmen koulu, nuorisotalo Majakka, Vehmersalmen kirjasto, Vehmersalmen terveysasema hammashoitoloineen ja neuvoloineen, paloasema, Vehmersalmen kirkko ja hautausmaa. Vehmersalmelta löytää myös pankkipalvelut, asiamiespostin, Alkon tilauspalvelun, kaksi päivittäistavarakauppaa, apteekin, kaksi ravintolaa, huoltoaseman, sekä joukon muita yrityksiä.


title: Maaninka (kaupunginosa)

text: Maaninka on Kuopion 60. kaupunginosa, joka on muodostettu vuoden 2015 kuntaliitoksen jälkeen aiemman Maaningan kirkonkylän taajama-alueesta. Kaupunginosan luoteispuolella sijaitsee erilliseksi, 61. kaupunginosaksi nimetty Keskisaari. Maaningan kaupunginosa sijaitsee Maaninkajärven itärennalla, maanteitse noin 50 kilometriä Kuopion keskustasta luoteeseen.


title: Maaninka (kaupunginosa)

text: Tilastokeskuksen mukaan Maaningan kirkonkylän taajaman pinta-ala oli 2,65 neliökilometriä ja siellä asui vuoden 2016 lopussa yhteensä 931 ihmistä. On kuitenkin todettava, ettei Tilastokeskuksen taajaman maantieteellinen rajaus näy tilastoarvosta eikä todennäköisesti ole yhtenevä Maaningan kaupunginosan rajojen kanssa. Siten taajaman asukaslukua tai pinta-ala sellaisenaan ei voi sellaisenaan ottaa tilastokeskuksen lukuarvoista. Kaikkiaan Maaningan väkiluku (aiemman kunnan alue) on noin 4 000.


title: Maija Bragina

text: Maija Bragina (, s. 7. huhtikuuta 1989) on venäläinen karateka. Hän voitti Kyokushinin Euroopan-mestaruuden katassa 2013 ja joukkuekatan 2017.


title: Maija Bragina

text: 2007 Bragina voitti ensimmäisenä vuuotena aikuisten tasolla Venäjän mestaruuskilpailuissa kata mestaruuden yksilö- ja joukkuekilpailuissa.


title: Maija Bragina

text: 2013 toukokuussa Bragina voitti ensimmäisen Euroopan mestaruutensa katassa.


title: Maija Bragina

text: 2017 toukokuussa Bragina sijoittui yksilökatassa toiseksi ja voitti joukkuekata mestaruuden yhdessä Aleksandr Alikin ja Igor Titkovin kanssa.


title: Zornitsa Kostova

text: Zornitsa Kostova (s. 13. toukokuuta 1997 Varna) on bulgarialainen karateka. Hän on voittanut Kyokushinin Euroopan-mestaruuden joukkuekatassa ja All American Openin keskisarjan mestaruuden kumitessa.


title: Zornitsa Kostova

text: Hänen isänsä on moninkertainen Euroopan-mestari Emil Kostov.


title: Zornitsa Kostova

text: Toukokuusa 2016 Kostova oli voittamassa Euroopan-mestaruutta joukkuekatassa yhdessä Maria Marinovan ja Simona Stoimenovan kanssa.


title: Zornitsa Kostova

text: Toukokuussa 2017 Kostova otteli EM-kilpailuissa Ranskassa, jossa hän voitti avauskierroksella Ludivine Lafuenten, mutta hävisi toisella kierroksella Emilia Chimkowskalle. Kesäkuussa Kostova sen sijaan saavutti All American Openin keskisarjan mestaruuden voitettuaan loppuottelussa Danessa Rodriguezin. Hän kilpaili myös katassa, jossa Kostova sijoittui toiseksi.


title: Zornitsa Kostova

text: 2018 kesäkuussa Kostova sijoittui neljänneksi hävittyään All American Openin pronssiottelun Danessa Rodriguezille.


title: Ludivine Lafuente

text: Ludivine Lafuente (s. 3. joulukuuta 1990 Nizza) on ranskalainen karateka. Hän on Kyokushinin kaksinkertainen Ranskan mestari ja on voittanut Ranskan Openin kahdesti kahdessa eri painoluokassa yhden turnauksen aikana. Lafuente sijoittui parhaimmillaan viidenneksi EM-kilpailuissa.


title: Ludivine Lafuente

text: 2007 Lafuente saavutti ensimmäisen mitalinsa Ranskan Cupissa maaliskuussa, kun hän hävisi nuorten keskisarjan loppuottelussa Karine Vannobelille. Vuotta myöhemmin Lafuente saavutti Ranskan nuorten mestaruuden keskisarjassa voitettuaan loppuottelussa Sofia Mesfiouin.


title: Ludivine Lafuente

text: 2009 Lafuente saavutti ensimmäisen mitalinsa aikuisten tasolla voitettuaan Ranskan Cupissa pronssia.


title: Ludivine Lafuente

text: 2011 helmikuussa Lafuente saavutti hopeaa Ranskan Cupissa hävittyään loppuottelun Lisa Maruskinille. Toukokuussa Lafuente otteli ensimmäistä kertaa EM-kilpailuissa Italiassa, jossa hän sijoittui viidenneksi.


title: Ludivine Lafuente

text: 2012 helmikuussa Lafuente saavutti pronssia Ranskan Cupissa.


title: Ludivine Lafuente

text: 2013 maaliskuussa Lafuente saavutti ensimmäisen Ranskan mestaruutensa aikuisten tasolla. Hän voitti raskaansarjan loppuottelussa Cheyenne Blatryn. Toukokuussa Lafuente otteli EM-kilpailuissa Ukrainassa, jossa hän voitti avauskierroksella Vivien Halászin tuomariäänin. Lafuenten kilpailu päättyi toisella kierroksella hävittyään tuomariäänin Mariia Bilalle.


title: Ludivine Lafuente

text: 2015 helmikuussa Ranskan Cupissa Lafuente eteni loppuotteluun saakka, jossa hän voitti välierissä Nastasia Iavorscaialle, joka puolestaan voitti turnauksessa pronssia. Lafuente hävisi loppuottelun Lisa Maruskinille. Lafuente saavutti huhtikuussa kaksi Ranskan Openin mestaruutta voitettuaan keski- ja raskaansarjan mestaruudet samassa turnauksessa. Hän voitti keskisarjan loppuottelussa Kelly Abu Grosseteten ja raskaassarjassa Ophélie Houvietin.


title: Ludivine Lafuente

text:
2016 Lafuente saavutti Ranskan mestaruuden helmikuussa voitettuaan Ranskan Cupin loppuottelussa Camille Haddouchen tuomariäänin. Myöhemmin Lafuenta saavutti hopeaa Espanjan ja Ranskan Openissa hävittyään molemmissa loppuottelussa Shainez El Haimourille. Toukokuussa Lafuente otteli EM-kilpailuissa Bulgariassa, mutta putosi jatkosta avauskierroksella.
2017 helmikuussa Lafuente saavutti Ranskan Cupissa pronssia, kun taas maaliskuussa hän sijoittui toiseksi Espanjan Cupissa. Toukokuussa Lafuente otteli EM-kilpailuissa Ranskassa, jossa hän hävisi avauskierroksella Zornitsa Kostovalle.


title: Ludivine Lafuente

text: 2018 maaliskuussa Lafuente otteli erikoisottelun Pariisissa Euroopan-mestaria Shainez El Haimouria vastaan. Hän hävisi kaksieräisen ottelun tuomariäänin.


title: M62-maastokuvio

text: Maastokuvio M62 otettiin käytöön 1960-luvulla Suomessa ja sitä käytettiin aina 2000-luvulle asti. Maastokuviota käytetään edelleen Jemenissä.


title: Kulttuurikattila

text: Kulttuurikattila () on Tallinnassa sijaitseva luovuuskeskus ja tapahtumapaikka eli kulttuurikeskus. Koko talo avattiin käyttöön 2015. Kulttuurikattila valittiin vuonna 2017 Viron parhaaksi matkailukohteeksi.


title: Kulttuurikattila

text: Rakennuksessa toimi vuosina 1913–1979 Tallinnan kaupungin keskussähkölaitos. Sähkölaitoksen entinen kattilahallikokonaisuus eli Kulttuurikattila julistettiin 2007 suojelukohteeksi.


title: Kulttuurikattila

text: Andrei Tarkovski kuvasi sähkölaitoksen tiloissa vuonna 1977 elokuvaa "Stalker".


title: Kulttuurikattila

text: Kulttuurikattilassa järjestetään erilaisia tilaisuuksia, tapahtumia ja konsertteja, kuten Sweet Spot Festival.


title: Atte Brandt

text: Atte Brandt (s. 19. elokuuta 1997) on suomalainen pesäpalloilija, joka edustaa Superpesiksessä pelaavaa Hyvinkään Tahkoa. Ennen siirtymistä kaudeksi 2018 Tahkon superpesisjoukkueeseen Brandt on pelannut Ykköspesoksessä Jyväskylän Kirin, Lievestuoreen ja Jokioisten joukkueessa. 28.7.2018 mennessä pelaamissaan 25 superpesisottelussa Brandt on lyönyt kaksi kunnaria ja 23 tavallista juoksua, tuonut kolme juoksua ja kerännyt 88 kärkilyöntiä.


title: Konsta Hyötyläinen

text: Konsta Hyötyläinen (s. 2. helmikuuta 1995 Juva) on suomalainen pesäpalloilija, joka on edustanut kaudesta 2013 alkaen Superpesiksessä Kouvolan Pallonlyöjiä. 28.7.2018 mennessä pelaamissaan 127 Superpesiksen runkosarjaottelussa Hyötyläinen on lyönyt yhden kunnarin ja 45 tavallista juoksua, tuonut 25 juoksua ja kerännyt 234 kärkilyöntiä. Pudotuspeleissä Hyötyläinen on lyönyt seitsemän ja tuonut kaksi juoksua sekä kerännyt 60 kärkilyöntiä.


title: Eagle Lake (Florida)

text: Eagle Lake on kaupunki Polkin piirikunnassa, Floridan osavaltiossa, Yhdysvalloissa. Kaupungin väkiluku oli vuoden väestönlaskennassa 2 255. Kaupungin pormestarina toimii nykyisin Cory Coler.


title: Patrik Wahlsten

text: Patrik Wahlsten (s. 11. syyskuuta 1996 Vaasa) on suomalainen pesäpalloilija, joka edustaa Superpesiksessä pelaavaa Koskenkorvan Urheilijoita. sekä 2014 kolmessa ottelussa Sotkamon Jymyä. Wahlsten on pel]ipaikaltaan lyöjäjokeri. Hänen kasvattajaseuransa on Vaasan Maila jonka edustusjoukkueessa Suomensarjassa hän on pelannut sekä lisäksi Ykköspesikseksessä Vähäkyrön Haapajärven ja Muhoksen joukkueessa ennen siirtymistään kaudeksi 2018 Koskenkorvan joukkueeseen.


title: Patrik Wahlsten

text: 28.7.2018 mennessä pelaamissaan 25 Superpesiksen runkosarjaottelussa Wahlsten on lyönyt neljä kunnaria ja 70 tavallista juoksua, tuonut yhdeksän juoksua ja kerännyt 105 kärkilyöntiä.


title: Jacksonville Beach

text: Jacksonville Beach on rannikkokaupunki Duvalin piirikunnassa, Floridan itärannikolla, Yhdysvalloissa. Se perustettiin 22. toukokuuta 1907 nimellä Pablo Beach. Kaupunki vaihtoi nimensä Jacksonville Beachiksi 1925. Sen väkiluku oli vuoden väestönlaskennassa 21 362.


title: Baréma Bocoum

text: Baréma (Kissorou) Bocoum (1914 Mopti – 3. maaliskuuta 1973 Bamako) oli malilainen poliitikko.


title: Baréma Bocoum

text: Fulbeperheeseen syntynyt Baréma Bocoum kävi koulua Moptissa ja Bamakossa ja valmistui kirjanpitäjäksi Dakarin William Ponty -koulusta vuonna 1936. Hän työskenteli Ranskan Länsi-Afrikan hallinnossa ja toisen maailmansodan jälkeen hänestä tuli raha- ja kirjanpitotoimiston päällikkö.


title: Baréma Bocoum

text: Bocoumin poliittinen ura alkoi vuonna 1946, jolloin hän liittyi Rassemblement démocratique africain -järjestöön. Hänet valittiin Bamakon kunnanvaltuutetuksi vuonna 1952 ja Moptin kaupunginjohtajaksi vuonna 1956.


title: Baréma Bocoum

text: Ranskan kansalliskokouksen vaaleissa vuonna 1956 Bocoum oli Mamadou Konatén ja Modibo Keïtan jälkeen Sudanin liiton kolmas ehdokas. Konatén kuoltua hänet valittiin kansalliskokoksen edustajaksi. Bocoum oli myös Sudanin liiton politbyroon jäsen sekä Sudanin tasavallan ja itsenäisen Malin lainsäädäntökokousten edustaja. Hän toimi maan ulkoministerinä ja vuosina 1964–1966 sisäministerinä.


title: Baréma Bocoum

text: Sosialismin vastustajaksi, porvariksi ja kansanviholliseksi syytetty Bocoum syrjäytettiin Modibo Keïtan ”aktiivisen vallankumouksen” aikana vuonna 1968.


title: Jussi Canth

text: Karl Johan (Jussi) Canth (24. toukokuuta 1874 Jyväskylä – 10. joulukuuta 1929 Kuopio) oli suomalainen maanviljelijä ja kauppaneuvos.


title: Jussi Canth

text: Jussi Canthin vanhemmat olivat seminaarinlehtori Johan Ferdinand Canth ja kirjailija ja kauppias Minna Canth. Hän kävi Kuopiossa oppikoulua ja sitten Haagan maanviljelyskoulun ja Kurkijoen maanviljelysopiston. Jussi Canth opiskeli myös maanviljelystä ulkomailla ja hän oli sitten maanviljelijänä Iisalmessa. 1900-luvun alussa Canth oli ensimmäisen sortokauden aikana passiivisen vastarinnan kannattaja ja saatuaan tietää että kenraalikuvernööri Nikolai Bobrikov oli määrännyt hänet karkoitettavaksi Omskiin Siperiaaan lähti hän vuonna 1903 Ruotsiin jossa hän suoritti kauppakoulun. Canth siirtyi sitten Yhdysvaltoihin ja oli Chicagossa Cately & Wigginsin liikkeen palveluksessa. Hän palasi Suomeen vuonna 1905 suurlakon aikana Ruotsin kautta ja asettui maanviljelijäksi Parikkalaan. Vuonna 1916 hänestä tuli Minna Canthin Perilliset Oy:n johtaja ja hän asui perheineen Kuopiossa suvun omistamassa Kanttilan kaupunkitalossa. Minna Canthin kuoltua hänen liikettään olivat hoitaneet tyttäret Elli Canth ja Maiju Vuorisalo (o.s Canth) Jussi Canthin ohella,


title: Jussi Canth

text: Jussi Canth tuli mukaan jääkäriliikkeen etappitoimintaan vuonna 1916. Suomen sisällissodan aikana hän otti osaa Kuopion valloitukseen ja oli mukana myös C. W. Malmin retkikunnassa. Hän sai kauppaneuvoksen arvon ja ja hän oli Latvian varakonsulina Kuopion läänissä. Canth oli Kuopion kauppakamarin varapuheenjohtajana vuodesta 1922 alkaen.


title: Jussi Canth

text: Jussi Canth oli naimisissa vuodesta 1900 Alma Vendela Lovisa Cederhvarfin (1881–1952) kanssa. Hänet on haudattu Kuopion Isolle hautausmaalle, Jussi Canthin kuoltuaa Canthin kauppaliikkeen johtoon tuli hänen vävynsä tuomari Kaarlo Lommi jonka puoliso oli Jussi Canthin tytär Burnice Canth. Lommi johti liikettä vuoteen 1964 saakka. Canthin kauppaliike lopetti toimintansa heikentyneen kannattavuuden vuoksi 1970-luvulla ja Kanttilan talo myytiin valtiolle 1977.


title: Marathon (Florida)

text: Marathon on kaupunki Florida Keysin saariryhmällä, Floridan osavaltiossa, Yhdysvalloissa. Se kuuluu Monroen piirikuntaan. Kaupungin väkiluku oli vuoden väestönlaskennassa 8 297.


title: Tuukka Sarkkinen

text: Tuukka Sarkkinen (s. 1. marraskuuta 1999) on suomalainen pesäpalloilija, joka edustaa Superpesiksessä pelaavia Pattijoen Urheilijoita.. Kaudella 2015 Superpesiksessä debytoinut Sarkkinen on 28.7.2018 mennessä pelannut 52 Superpesiksen runkosarjaottelua, joissa on lyönyt kaksi kunnaria ja kolme tavallista juoksua, tuonut 14 juoksua ja lyönyt 66 kärkilyöntiä.


title: Detonator

text: Detonator on yhdysvaltalaisen Ratt-yhtyeen viides studioalbumi. Se julkaistiin syksyllä 1990. Albumi jäi yhtyeen klassisen kokoonpanon viimeiseksi julkaisuksi.


title: Detonator

text: 1980-luvun loppua kohti tultaessa Rattin suosio oli lievässä laskussa. Vuoden 1988 "Reach for the Sky" -albumi oli myynyt kuitenkin platinalevyn arvoisesti, mutta yhtyettä oli kritisoitu muun muassa saman kaavan toistamisesta albumista toiseen. Glam-metallin, jonka pioneereihin Ratt kuului, ja yleensäkin kaupallisen hard rockin suosio oli huipussaan Mötley Cruen, Bon Jovin, Aerosmithin ja Def Leppardin hallitessa listoja ja myös uudet tulokkaat, kuten Poison ja Warrant olivat hyvässä nosteessa.


title: Detonator

text: Suosion palauttamiseksi yhtye lopetti yhteistyön hovituottajansa Beau Hillin kanssa ja alkoi tehdä uuden managerinsa Allen Kovacin ehdotuksesta yhteistyötä mm. Bon Jovin kanssa menestyksekkäästi työskennelleen Desmond Childin kanssa, joka toi mukanaan nauhoittajansa Sir Arthur Paysonin, joka on merkitty albumin tuottajaksi. Child on ollut mukana kirjoittamassa yhtä lukuun ottamatta kaikkia albumin kappaleita. Myös yhtyeen toisen kitaristin Robbin Crosbyn henkilökohtaiset ongelmat heijastuivat yhtyeen toimintaan. Hän ei pystynyt osallistumaan täysipainoisesti albumin nauhoituksiin päihdeongelmien ja vieroitushoidon vuoksi ja näin ollen Warren DeMartini soitti lähes kaikki kitaraosuudet albumilla.


title: Detonator

text: Albumin avaa Warren DeMartinin lyhyt kitaraimprovisaatio "Intro to Shame" (joissain painoksissa nimellä "War in D", lausutaan ""WarrenD"") jota seuraa albumin kenties tunnetuin kappale, tarttuvan kitarariffin ja kompin myötä kulkeva "Shame Shame Shame". Singlenä ja videona julkaistu "Lovin' You is a Dirty Job" puolestaan edustaa Def Leppard-vaikutteista kaupallisempaa rockia. Myöskin "One Step Away" ja yhtyeen ensimmäinen balladi "Givin Yourself Away" kuuluvat samaan sarjaan pop-vaikutteineen. Jon Bon Jovi vierailee taustalaulajana kappaleessa "Heads I Win, Tails You Lose", ja loput albumin kappaleet "Scratch That Itch", "Hard Time", "All Or Nothing" ja "Can't Wait on Love" edustavat perinteisempää Ratt-linjaa. Albumin päättävä "Top Secret"-kappale oli alun perin sävelletty jo yhtyeen uran alkuvaiheissa. Lyriikallisesti albumi keskittyy yhtyeelle tyypillisiin seksuaalis-väritteisiin aiheisiin vokalisti Stephen Pearcyn tulkitessa niitä raspisella äänellään.


title: Detonator

text: "Detonator" julkaistiin elokuussa 1990. Kappaleista "Shame Shame Shame" ja "Lovin' You is a Dirty Job" julkaistiin futuristiset musiikkivideot, joissa oli juonellinen jatkumo. Jälkimmäinen kappale sekä "Givin' Yourself Away" julkaistiin myös singleinä Yhdysvalloissa ja molemmat ylsivät top-40:een Mainstream Rock-listalla. Itse albumi nousi sijalle 23. Billboardin listalla ja möi lopulta "vain" kultalevyn arvoisesti, verrattuna yhtyeen aiempaan platinastatukseen. Yhtyeen uusi, hiotumpi ja kevyempi soundi ei tyydyttänyt kaikkia vanhoja faneja ja myös yhtyeen sisällä Desmond Childin käyttäminen herätti monia mielipiteitä.


title: Detonator

text: Myöskään konserteissa ei riittänyt yleisöä aiempiin vuosiin verrattuna ja tämä alkoikin nakertamaan yhtyettä sisäisesti. Lisäksi kevään 1991 Japanin kiertueella Robbin Crosbyn edelleen jatkuneet päihdeongelmat aiheuttivat jo sen verran ongelmia, että kyseinen kiertue jäi hänen viimeisekseen yhtyeen riveissä. Virallisesti hän jäi sairauslomalle ja häntä tuuraamaan tuli mm. tunnettu saksalaiskitaristi Michael Schenker, joka nähtiin yhtyeen riveissä syksyn 1991 MTV Unplugged-sarjassa. Yhtye julkaisi vielä yhden singlen saman vuoden lopulla ja hajosi lopullisesti helmikuussa 1992 Stephen Pearcyn jätettyä yhtyeen. Glam metal, kuten moni muukin kaupallisempi heavy metal-suuntaus oli kokenut alasajon grungen ja vaihtoehtomusiikin noustua valtavirtaan Nirvanan ja muiden uusien yhtyeiden myötä.


title: Alei Zahav

text: Alei Zahav () on Israelin siirtokunta Länsirannalla. Se on perustettu 1983 ja sen väkiluku vuonna 2016 oli 1 643. Alei Zahav sijaitsee noin 40 kilometriä Tel Avivista itään.


title: Emilia Linna

text: Emilia Linna (s. 1998) on suomalainen pesäpalloilija. Hän edustaa Superpesiksessä Porin Pesäkarhuja sekä 2014 alkaneella Superpesisurallaan Lipottaria ja Kempeleen Kiriä. 28.7.2018 mennessä pelaamissaan 95 Suoerpesiksen runkosarjaottelussa Linna on lyönyt kahdeksan kunnaria ja sata tavallista juoksua, tuonut 35 juoksua ja kerännyt 389 kärkilyöntiä. 14 pudotuspeliottelussa Linna on lyönyt seitsemän juoksua ja kerännyt 41 kärkilyöntiä.


title: Venla Tanhua

text: Venla Tanhua on suomalainen pesäpalloilija, joka edustaa Superpesiksessä pelaavaa Rauman Feraa. Vuonna 2017 Tanhua pelasi Feran kakkosjoukkueen lukkarina ja valittiin Naisten Ykköspesiksen vuoden lukkariksi. Kaudella 2018 alkaneella urallaan Feran joukkueen lukkarina Tanhua on 28.7.2018 mennessä pelannut 22 ottelua ja sisäpelissä lyönyt yhden kunnarin ja yhden tavallisen juoksun, tuonut viisi juoksua ja kerännyt 31 kärkilyöntiä.


title: Riikka Ulanto

text: Riikka Ulanto (s. 1982) on suomalainen kirjailija, jonka runoteos "Vedelmiä" voitti vuoden 2016 Runo-Kaarina-kilpailun. Ulannon toinen runoteos "Tehen" ilmestyi vuonna 2018 Kulttuurivihkot-kustantamon julkaisemana.


title: Riikka Ulanto

text: Syksyllä 2018 julkaistiin Ulannon ensimmäinen proosateos, absurdi minuuttinovellikokoelma "Mutta mitä kuuluu Lynyrd Skynyrdille?" (Aviador Kustannus).


title: Riikka Ulanto

text: Ulanto tuli J. H. Erkon kilpailussa kolmannelle sijalle vuonna 2011 runokäsikirjoituksellaan "Äidin kielellä" (nimellä Riikka Nyman)"." Lisäksi hänen runojaan on julkaistu Gummeruksen "Runot 2013" -antologiassa sekä sävelletty naiskuorolle.


title: Patrik Vartama

text: Patrik Vartama (s. 12. huhtikuuta 1998) on suomalainen pesäpalloilija, joka edustaa Superpesiksessä pelaavaa Hyvinkään Tahkoa. Vartama debytoi Superpesiksessä kaudella 2017 ja on 28.7.2018 mennessä pelannut 56 Superpesiksen runkosarjaottelua, joissa on lyönyt yhden kunnarin ja kahdeksan tavallista juoksua, tuonut 23 juoksua ja kerännyt 138 kärkilyöntiä. Neljässä pudotusoeliottelussa hän on lyönyt yhden ja tuonut yhden juoksun sekä kerännyt kuusi kärkilyöntiä.


title: Brian Auger

text: Brian Auger (s. 18. heinäkuuta 1939 Bihar, Intia) on brittiläinen jazzpianistina aloittanut Hammond-urkuri, joka tunnetaan muun muassa yhteistyöstään Eric Burdonin ja Julie Driscollin (myöh. Julie Tippetts) kanssa sekä yhtyeistään Trinity ja Oblivion Express. Häntä pidetään yhtenä 1980-luvulla syntyneen acid jazz -musiikkityylin esikuvista.


title: Brian Auger

text: Brian Auger varttui Lontoossa, soitti pianoa lapsesta asti ja innostui jazzista Yhdysvaltojen armeijan radioasemaa kuunnellessaan. Vuonna 1962 hän perusti nimeään kantavan jazztrion basisti Rick Lairdin ja rumpali Phil Knorran kanssa. Vuonna 1964 hän voitti "Melody Maker" -lehden lukijaäänestyksen uusien tulokkaiden ja jazzpianistien sarjassa. Samana vuonna hän kuitenkin vaihtoi tyyliään rhythm and bluesin suuntaan ja laajensi yhtyettään kitaristi John McLaughlinilla ja saksofonisti Glen Hughesilla. Yhtyeen nimeksi tuli Brian Auger Trinity. Kokoonpano hajosi pian, ja uudessa Steampacketiksi nimetyssä löyhässä kokoonpanossa Auger soitti pianon sijasta Hammond-urkuja. Muita jäseniä olivat kitaristi Vic Briggs, basisti Rick Brown ja rumpali Mickey Waller, ja laulusolisteina toimivat Long John Baldry, Rod Stewart ja Julie Driscoll. Steampacket esiintyi ja työskenteli äänitysstudiossa vuoden verran ilman julkaistuja levytyksiä (albumi julkaistiin vasta 1990), minkä jälkeen Baldry ja Stewart lähtivät yhtyeestä. Augerin seuraavassa kokoonpanossa nimeltä Julie Driscoll, Brian Auger and the Trinity bassoa soitti Dave Ambrose ja rumpuja Clive Thacker. Heidän esikoisalbuminsa "Open" julkaistiin vuonna 1967 ilman suurempaa huomiota, mutta seuraavana vuonna julkaistu Bob Dylanin ja Rick Dankon kappale ”This Wheel’s on Fire” nousi Britannian singlelistan viidenneksi ja avitti myös albumin myyntiä. Tämä oli kappaleen ensilevytys, sillä sen tekijät julkaisivat kappaleen vasta myöhemmin samana vuonna albumilla "Music from Big Pink".


title: Brian Auger

text: Augerin Trinity-yhtyeen toinen albumi "Definitely What!" (1968) oli instrumentaalinen. Laulusolisti Driscoll palasi tupla-albumille " Streetnoise" (1968), mutta erosi yhtyeestä sen Yhdysvaltojen-kiertueella. Yhtyeen viimeiseksi albumiksi jäi ilman Driscollia levytetty "Befour" (1970).


title: Brian Auger

text: Vuodesta 1970 alkoi Brian Augerin pitkäaikaisimman yhtyenimen Oblivion Express tarina, ensimmäisenä kokoonpanona Augerin lisäksi Jim Mullen (kitara), Barry Dean (basso) ja Robbie McIntosh (rummut). Yhtye vaihteli kokoonpanoaan usein, ja vuonna 1975 Auger muutti Lontoosta Yhdysvaltojen San Franciscoon. Oblivion Expressin levytykset isoille levymerkeille päättyivät vuoden 1978 live-albumiin "Encore", jolla esiintyi pitkästä aikaa myös Julie Driscoll, nyt nimellä Julie Tippetts.


title: Brian Auger

text: 1990-luvulle tultaessa Brian Auger lyöttäytyi yhteen entisen Animals-laulajan Eric Burdonin kanssa. He tekivät kiertueita ja julkaisivat 1993 albumin "Access All Areas" Vuonna 1995 Auger kokosi Oblivion Expressin uudelleen, ja tämän yhtyeen kokoonpanossa on kuultu laulusolistina Augerin Savannah-tytärtä ja rumpalina Karma-poikaa.


title: Quarter Pounder

text: Quarter Pounder (lyhennettynä QP) on McDonald’s-ravintoloissa saatavilla oleva hampurilainen, joka koostuu naudanlihapihvistä, suolakurkusta, sipulista, ketsupista, sinapista ja yleensä myös juustosta. Hampurilaista saa myös kahdella pihvillä, jolloin sen nimi on "Double Quarter Pounder". Quarter Pounder lanseerattiin vuonna 1971. Hampurilaisen nimi juontuu siitä, että alkuperäisen Quarter Pounderin pihvi painaa neljäsosan paunaa eli 113,4 grammaa.


title: Quarter Pounder

text: Eri maissa Quarter Pounder tunnetaan eri nimillä, esimerkiksi "Hamburger Royale", "McRoyal", "Royal Cheese" tai "McRoyal DeLuxe".


title: El Cajon

text: El Cajon on kaupunki San Diegon piirikunnassa, Kalifornian osavaltiossa, Yhdysvalloissa. Kaupungin väkiluku oli vuoden väestönlaskennassa 99 478. El Cajon perustettiin 12. marraskuuta 1912.


title: SOFA

text: SOFA on helsinkiläinen rap-duo, joka on perustettu vuonna 2013. Yhtyeen muodostavat MC:t SonSon (Sonja Kuittinen) ja FanFan (Fanni Noroila). Yhtyeen tuottajana toimii KesäSetä.


title: SOFA

text:
Hyvinkäältä lähtöisin oleva Fanni Noroila ja Puumalasta muuttanut Sonja Kuittinen tapasivat toisensa Taideyliopiston Teatterikorkeakoulussa, jossa he aloittivat vuonna 2011. Yhtyeen nimi tulee heidän mukaansa sanoista "Se on fakin aitoo". Noroilan mukaan yhtyeen tavoite on "sanoutua irti räpin macho-kulttuurista,
misogynisesta kuvastosta ja naisobjektiudesta".


title: SOFA

text: Noroila ja Kuittinen ovat monipuolisia esittävän taiteen ammattilaisia: He ovat käyneet vaihdossa Tukholman Dramatiska Högskolanissa ja näytelleet mm. Kansallisteatterin MacBethissä ja kuuluvat feministiseen taidekollektiivi Les Poxxxiin yhdessä näyttelijä Julia Lappalaisen kanssa.


title: SOFA

text: SOFAn ensimmäinen julkaisu on vuonna 2013 Rapu Recordsille tehty single "Kuumempi Kesä", jota seurasi vuonna 2015 julkaistu neljän kappaleen EP Se on "Fakin Aitoo". Nykyään SOFAn levy-yhtiö on Warner Music Finland, jolle he ovat vuonna 2016 julkaisseet EP:n "Puolukoita".